title: Klaus Rifbjerg

text: Klaus Rifbjerg (15. joulukuuta 1931 Kööpenhamina – 4. huhtikuuta 2015) oli tanskalainen kirjailija. Hän oli vuodesta 1967 Tanskan akatemian jäsen.


title: Klaus Rifbjerg

text: Rifbjerg syntyi Kööpenhaminassa. Hän opiskeli englannin kieltä ja kirjallisuutta Kööpenhaminassa ja vuoden Yhdysvalloissa. Hänen läpimurtoteoksensa oli "Den kroniske uskyld" (1958), josta on tehty myös elokuvaversio.


title: Klaus Rifbjerg

text: Rifbjergille myönnettiin useita palkintoja, kuten Pohjoismaiden neuvoston kirjallisuuspalkinto (1970) ja Ruotsin akatemian pohjoismainen palkinto (1999). Pohjoismaiden neuvoston kirjallisuuspalkinto myönnettiin romaanista "Anna (jeg) Anna".


title: Angel Down

text: Angel Down on laulaja Sebastian Bachin viides sooloalbumi, joka julkaistiin 20. marraskuuta 2007.


title: Angel Down

text: Albumi debytoi Yhdysvalloissa Billboard 200 -listan sijalla 191.


title: Palo (Kokkola)

text: Palo on kylä Kokkolan kaupungin pohjoispuolella. Se rajautuu valtatiehen 8, Perhonjokeen, Puntusharjuun ja mereen jokisuussa. Palon naapurikyliä ovat valtatien toisella puolella Jokilaakso, Puntusharjun takana Rytimäki ja joen toisella puolella Rödsö.


title: Palo (Kokkola)

text: Palo oli vielä vuonna 2000 rauhallinen maalaiskylä, mutta kaavoituksen, asfaltin ja katuvalaistuksen myötä rauhallinen kylätie on vilkastunut. Palossa on myös Jokilaakson koulu.


title: Ylimies

text: Ylimies, oikealta nimeltään Wilhelm Lohmer on Marvel-kustantamon sarjakuvissa esiintyvä superroisto. Hahmon loivat Roy Thomas ja Frank Robbins. Ylimiehen ensiesiintyminen tapahtui amerikkalaisen "Giant-Size Invaders" -lehden ensimmäisessä numerossa (1975).


title: Ylimies

text: Ylimiehen esiintyi Suomessa ensi kerran Marvel-lehden numerossa 3 (1995).


title: Ylimies

text: Ajalta ennen kuin Wilhelm Lohmerista tuli Ylimies, ei tiedetä paljoakaan. Varmaa on, että hän oli fanaattinen kansallissosialistisen puolueen kannattaja, joka kuitenkin fyysisesti muita tovereitaan heikompana oli syrjitty. Juuri hänen surkastuneen fysiikkansa vuoksi natsitiedemiehet loivat hänestä vastineen Kapteeni Amerikalle, Ylimiehen. Vaikka toimenpiteessä käytetty seerumi perustui Kapteeni Amerikan synnyttäneelle, sai Ylimies kuitenkin suuremmat voimat ja kyvyn levitoida ajatuksen voimalla.


title: Ylimies

text: Adolf Hitler piti suuresti luomuksesta ja määräsi Ylimiehen lukuisiin tärkeisiin operaatioihin. Useimmiten nämä suunnitelmat romuttuivat Kapteeni Amerikan ja Hyökkääjien väliintulon vuoksi.


title: Ylimies

text: Myöhemmin Hitler päätti, että Ylimies ja samanlaiset omaava nainen, Kriegerfrau tulisi naittaa. Kriegerfrau ei kuitenkaan pitänyt ajatuksesta ja piti Ylimiestä tympeänä. Hänen oli kuitenkin toimittava johtajansa tahdon mukaisesti.


title: Ylimies

text: Toisen maailmansodan ollessa lopuillaan, paroni von Strucker määräsi Ylimiehen ja Kriegerfraun säilöttäväksi Berliinin alapuolella sijaitsevaan salaiseen laboratorioon. Paroni Strucker oli rakentanut laboratoriot juuri tätä tarkoitusta varten ja jotta tämä kykenisi myöhemmin hyödyntämään superroistojen voimaa.


title: Ylimies

text: Axl Nacht superroistot henkiin Saksan jälleenyhdistymisen aikana. Nacht oli rakastunut Kriegerfrauhun ja loi itsestään uuden Ylimiehen riistäen samalla alkuperäiseltä Ylimieheltä tämän voimat. Kun prinssi Namor, Spitfire, Britti-Jack, Namorita ja Kapteeni Amerikka taistelivat Nachtia ja tämän uusnatseja vastaan, törmäsi onneton Lohmer päin generaattorien kontrollipöytää, joka aikaansai valtavan räjähdyksen. Lohmer hautautui laboratorion jäänteisiin.


title: Ylimies

text: Myöhemmin Cable löysi huomattavasti ikääntyneen Lohmerin laboratorion raunioista. Katuva Lohmer muutti Sveitsiin, jossa yritti hyvittää natsirikollisena tekemiään rikoksia. Helvetintulen Klubi kuitenkin hyökkäsi Cablen kimppuun, jolloin Lohmer uhrasi elämänsä heittäytymällä Cablea kohti ammutun luodin eteen. Cable hautasi Lohmerin Sveitsin Alpeille.


title: Ylimies

text: Toisen Ylimiehen tittelin otti liikemies Axl Nacht joka rahoitti projektia Struckerin omaisuuden kuluttua loppuun. Nacht oli rakastunut Kriegerfrauhun ja lopulta tämä itsekin kertoi tunteistaan Nachtiin. Nacht sai Ylimiehen voimat ja Lohmer menetti omansa. Ylimies (Nacht ) taisteli prinssi Namoria ja kapteeni Amerikkaa vastaan samalla kun Kriegerfrau taisteli Namoritaa vastaan. Lohmer kuitenkin räjäytti koko rakennuksen kuultuaan vaimoltaan, että hänen paikkansa on Nachtin rinnalla, ja kaikki sankarit pääsivät pakoon. Nämä luulivat että sekä Nacht ja Kriegerfrau että Lohmer kuolivat räjähdyksessä. Kaikki kuitenkin selvisivät ja Nacht, joka otti nimekseen Gotteskrieger, sekä Kriegerfrau ovat sen jälkeen jatkaneet rikoksiaan. Myöhemmin he liittyivät Axis Mundi nimiseen uusnatsijärjestöön.


title: Ylimies

text: Ylimiehen yliluonnolliset voimat perustuvat seerumiin, jonka avulla Kapteeni Amerikka luotiin. Ylimies omaa valtavat fyysiset voimat, joiden avulla hän kykenee nostamaan noin 50 tonnia. Hän on myös yli-inhimillisen kestävä ja kestää suuriakin lämpötiloja vaivatta. Ylimies kykenee levitoimaan ruumistaan ajatuksen voimalla.


title: Julia Varady

text: Julia Varady (s. 1. syyskuuta 1941) on saksanunkarilainen sopraano. Hän aloitti viulunsoiton kuusivuotiaana, mutta siirtyi 14-vuotiaana lauluun, jossa hänelle antoi varhaista opetusta Emilia Popp.


title: Julia Varady

text: Varady debytoi Clujissa mezzosopraanona vuonna 1962. Hän on tulkinnut laajasti eri aikakausien repertoaaria Wolfgang Amadeus Mozartista ja romantikoista Aribert Reimanniin.


title: Julia Varady

text: Varady on ollut vuodesta 1977 naimisissa itseään kuusitoista vuotta vanhemman baritoni Dietrich Fischer-Dieskaun kanssa. Mies jäi eläkkeelle laulu-uraltaan vuonna 1993.


title: Mackenzie Bowell

text: Sir Mackenzie Bowell (27. joulukuuta 1824 – 10. joulukuuta 1917) oli Kanadan viides pääministeri 21. joulukuuta 1894 – 27. huhtikuuta 1896. Hän syntyi Englannissa ja muutti vuonna 1832 perheensä mukana Kanadaan, jossa työskenteli myöhemmin Bellevillen kaupungin sanomalehdessä. Bowell liittyi Kanadan konservatiiviseen puolueeseen 27-vuotiaana.


title: Anna Sorainen

text: Anna Leena Sorainen (o.s. Savela, s. 1972) on suomalainen televisiotoimittaja, yrittäjä, viestintäkonsultti ja televisiojuontaja. Vuodesta 2007 alkaen hän on toiminut Viestintä Ground Oy -nimisen viestintätoimiston toimitusjohtajana ja ProCom - Viestinnän ammattilaiset ry:n johtokunnan puheenjohtajana vuoden 2011 loppuun asti. Sorainen on koulutukseltaan toimittaja. Hän opiskeli Tampereen yliopistossa tiedotusoppia vuosina 1991-1998.


title: Anna Sorainen

text: Sorainen oli 1990-luvun alussa Yleisradion urheilutoimituksen ensimmäinen naistoimittaja. Hän teki töitä noin kymmenen vuotta Yleisradion ja Nelosen urheilu- ja ajankohtaistoimittajana.


title: Anna Sorainen

text: Vuosina 2001–2005 Sorainen toimi Suomen Olympiakomitean viestintäpäällikönä. Sen jälkeen hän ryhtyi Kimi Räikkösen PR- ja mediakonsultiksi. Tässä tehtävässä Sorainen toimi noin vuoden ajan.


title: Anna Sorainen

text: Vuosina 2005–2007 Sorainen toimi media- ja markkinointiyritys Publicis Helsinki Oy:ssä viestinnästä ja sponsoroinnista vastaavana johtajana.


title: Anna Sorainen

text: Anna Sorainen oli seitsemän vuotta naimisissa Samuel Soraisen kanssa ja heillä on kaksi poikaa. Sorainen puhuu sujuvasti englantia ja ranskaa.


title: Dipolimomentti

text: Dipolimomentti μ on varauksen "Q" suuruus toisessa dipolin päässä kerrottuna varausten välimatkalla:


title: Dipolimomentti

text: Dipolimomentin yksikkö on Debye, D ja edelleen "1D = 3,336 x 10 Cm", missä Cm on coulombimetriä.


title: Tytti Paavolainen

text: Tytti Paavolainen (o.s. Korhonen, 12. helmikuuta 1937 – 1. marraskuuta 2008 Helsinki) toimi Yleisradiossa radiotoimittajana. Hän teki lukuisia äänitteitä muun muassa "Vaahteramäen Eemeli"- ja "Uppo-Nalle"-kirjoista.


title: Tytti Paavolainen

text: Tytti Paavolainen sai Suomen arvostelijain liiton Kritiikin kannukset -palkinnon vuonna 1971.


title: Tytti Paavolainen

text: Hän oli näyttelijä Sara Paavolaisen äiti.


title: Sean Stewart

text: Sean Stewart (s. 2. kesäkuuta 1965, Lubbock, Texas) on yhdysvaltalais-kanadalainen science fiction- ja fantasiakirjailija. Hänen romaaneistaan on suomennettu "Matkijalintu" (1998) ja "Kehä" (2004).


title: Sean Stewart

text: Stewart on myös suunnitellut vuorovaikutteista fiktiota muun muassa Microsoftin ja Nine Inch Nails -yhtyeen mainoskampanjoihin. Yhdessä Jordan Weismanin kanssa tehty "Cathyn kirja" (2006) yhdistelee erilaisia kerronnan muotoja ja laajentaa tarinan sivujen ulkopuolelle. Kirja sisältää piirroksia sekä irtotaskun, jossa on tapahtumiin liittyvää oheisaineistoa.


title: Roadhawks

text: Roadhawks on Hawkwindin kokoelma-albumi vuodelta 1976. Se käsittää vuodet 1970-1975. Kokoelman on koostanut yhtyeen johtohahmo, kitaristi-laulaja Dave Brock. Albumin kappaleet on miksattu yhteen, väleillä ei ole taukoa. Albumia ei ole julkaistu virallisesti CD-muodossa. Alkuperäisen painoksen mukana tuli "Roadhawks"-posteri.


title: Roadhawks

text: A-puoliB-puoli


title: Dōgen

text: Dōgen Zenji (; 19. tammikuuta 1200, Kioto – 22. syyskuuta 1253, Kioto) oli japanilainen filosofi ja zenbuddhalaisen sōtō-koulukunnan perustaja. Hänen katsotaan tuoneen kyseisen suuntauksen Kiinasta. Dōgen oli aikansa uskonnollisen elämän keskeisiä hahmoja.


title: Dōgen

text: Dōgen syntyi aatelisperheeseen, mutta joutui orvoksi seitsemänvuotiaana. Hän opiskeli buddhalaisuutta Tendai-lahkon temppelissä Hieivuorella ja teki vuosina 1223–1227 opintomatkan Kiinaan, jossa hän tutustui zenmeditaatioon ja saavutti valaistumisen. Palattuaan Japaniin hän levitti tietämystä zenistä ja vietti viimeiset vuotensa Eihei-jin temppelissä Fukuin lähistöllä.


title: Dōgen

text: Dōgenin pääteos on yli 20 vuoden aikana muotonsa saanut "Shōbōgenzō", jossa on 95 kappaletta. Hän kirjoitti myös monia muita teoksia.


title: Masters of the Universe (albumi)

text: Masters of the Universe on Hawkwindin kokoelma vuodelta 1977. Periaatteessa se on jatko-osa edellisvuonna ilmestyneelle "Roadhawks"-kokoelmalle.


title: Masters of the Universe (albumi)

text: A-PuoliB-Puoli


title: Walahfrid Strabo

text: Walahfrid Strabo (808/809 – 18. elokuuta 849) oli frankkilainen munkki ja kirjailija, jonka työ on teologista, historiallista ja runollista. Hän hukkui neljänkymmenen ikävuoden paikkeilla Loireen.


title: Repeat Performance

text: Repeat Performance on Hawkwindin kokoelma-albumi, joka käsittää yhtyeen Charisma-levy-yhtiölle tekemää materiaalia vuosilta 1976-1979.


title: Janne Tähkä

text: Janne Tähkä (s. 27. syyskuuta 1970) on suomalainen salibandyn entinen huippupelaaja. Hänen pelipaikkansa oli virallisesti puolustaja. Hän on edustanut muun muassa Team Botby'tä, HIFK:ta, Josbaa, SSV:tä ja SPV:tä. Hänet tunnettiin näyttävistä ilmaveiveistä, jossa pallo ei irtoa lavasta, vaikka lapa nouseekin lattiasta. Tähkä nousi nopeasti lajinsa huipuksi vaikka aloitti lajin pelaamisen vasta 24-vuotiaana. Tätä ennen Tähkä pelasi jääkiekkoa.


title: Pikku enkeli

text: Pikku enkeli on suomalaisen muusikon Kauko Röyhkän 7. studioalbumi. Se julkaistiin sekä LP-, C-kasetti- että CD-formaatissa vuonna 1986. Jälkimmäinen sisältää lisäksi live-osuuden, joka on kahta viimeistä kappaletta lukuun ottamatta sisällytetty myös Röyhkän samana vuonna julkaisemalle "Kulta-aika"-kokoelmalle. Näistä jälkimmäinen, "Kotona taas", on mukana yhtyeen "Olennainen välittyy" -livealbumilla. C-kasetti (Euros Records SIC-1029) sisälsi bonuskappaleet "Paska kaupunki" ja "Tuhlausta". Kaksi edellä mainittua sekä "Kovat pojat" julkaistiin alun perin "Paska kaupunki" -ep:llä.


title: Pikku enkeli

text: Albumista julkaistiin vuonna 2000 remasteroitu CD-versio, jossa ei ole bonusraitoja.


title: Pikku enkeli

text: Levyn kansikuvassa Jukka-Pekka on äitinsä kanssa Tuiran uimarannalla Oulussa.


title: Pikku enkeli

text: Sävellykset ja sanoitukset Kauko Röyhkä, paitsi A2 "Laulujen nainen" säv. ja san. Kauko Röyhkä ja Maritta Kuula. Sovitukset Kauko Röyhkä & Narttu.


title: Artur Sirk

text: Artur Sirk (25. syyskuuta 1900 – 2. elokuuta 1937) oli Viron vapaussoturiliikkeen johtajia.


title: Artur Sirk

text: Sirk otti osaa Viron vapaussotaan ja pysyi armeijassa aina vuoteen 1926, jolloin ryhtyi lakimieheksi. Vuonna 1929 hän perusti oikeistoradikaalin Viron vapaussotureiden liiton kenraali Andres Larkan kanssa. 1930-luvulla liike alkoi vaatia siirtymistä vahvan johtajan malliin. Vapsien kannatus kasvoi ja näytti siltä että Larka valittaisiin vuoden 1934 vaaleissa Viron "riigivanemiksi". Tuolloin Konstantin Päts käytti uusi valtaoikeuksiaan ja julisti maan poikkeustilaan ja lykkäsi vaaleja. Vapsien johtajat vangittiin ja tuomittiin lyhyisiin vankeusrangaistuksiin.


title: Artur Sirk

text: Sirk pääsi pakoon Suomeen, jossa hän juoni mm. Sinimustat-liikkeen johtohahmojen kanssa vallankaappausta Pätsin syrjäyttämiseksi. Yritys keskeytyi kun Viron agentit saivat siitä vihiä ja pidättivät suunnittelijat.


title: Artur Sirk

text: Sirk lähti Suomesta ja asettui lopulta Luxemburgin. Hän kuoli pudottuaan Echternachissa hotellihuoneen ikkunasta. Luxemburgin viranomaiset totesivat syyn itsemurhaksi. Useat virolaiset historioitsijat uskovat Viron agenttien olleen asialla. Artur Sirk haudattiin Helsinkiin Hietaniemen hautausmaalle ja hänen ruumiinsa siunauksen toimitti Elias Simojoki.


title: Artur Sirk

text: Artur Sirk oli Tarton Yliopiston korporaatio (osakunta) Korp! Sakalan jäsen. Coetus (jäseneksi) 1922-2.


title: Kulta-aika (albumi)

text: Kulta-aika on suomalaisen muusikon Kauko Röyhkän toinen kokoelmalevy. Se julkaistiin vuonna 1986. Levyllä oleva live-osuus löytyy myös Röyhkän samana vuonna julkaistulta "Pikku enkeli" -albumilta.


title: Kulta-aika (albumi)

text: Albumista julkaistiin remasteroitu CD-versio vuonna 1990.


title: Kulta-aika (albumi)

text: Kaikki kappaleet säveltänyt ja sanoittanut Kauko Röyhkä sekä sovittanut Kauko Röyhkä ja Narttu, ellei toisin mainittu. D-puolen kappaleet on äänitetty livenä Tampereen Yo-talolla 3. heinäkuuta 1986.


title: Nicolas Chamfort

text: Sébastien-Roch Nicolas de Chamfort (6. huhtikuuta 1741 – 13. huhtikuuta 1794) oli aforismeistaan tunnettu ranskalainen kirjailija. Hän istui Ranskan akatemiassa (6. tuoli) vuodesta 1781 itsemurhaansa 1794.


title: Atsinananan sademetsät

text: Atsinananan sademetsät Madagaskarin itäosassa ovat Unescon maailmanperintökohde. Ne levittäytyvät kuuteen kansallispuistoon. Metsät ovat tärkeä jäänne Madagaskarin luonnon ja geologian historiasta. Saari on irtautunut Afrikan mantereesta yli 60 miljoonaa vuotta sitten, ja sen kasvi- ja eläinkunta on kehittynyt siitä lähtien eristyksissä. Atsinananan metsissä 80–90 prosenttia lajeista on endeemisiä. Metsissä elää monia uhanalaisia eläinlajeja, muun muassa ainakin 25 eri makilajia. Alueen eläinlajeista 72 on Kansainvälisen luonnonsuojeluliiton uhanalaisten lajien luettelossa.


title: Atsinananan sademetsät

text: Maailmanperintökohteeseen kuuluu 13 erilistä aluetta, jotka kuuluvat seuraaviin kansallispuistoihin


title: Atsinananan sademetsät

text: Kansallispuistojen ulkopuolella suurin osa Madagaskarin metsistä on jo hakattu – alkuperäisestä metsäalasta on jäljellä enää 8,5 prosenttia ja siitä suurin osa kuuluu Atsinananan kansallispuistoihin.


title: Iivari Ellilä

text: Iivari Johannes Ellilä (käytti Saksassa nimeä Elling), (1. joulukuuta 1892 Kuivaniemi – 18. huhtikuuta 1918 Vesilahti) oli filosofian ylioppilas ja jääkärikapteeni. Hänen vanhempansa olivat poliisikonstaapeli Lauri Juho Ellilä ja Liisa Jääskö. Hän kirjoitti ylioppilaaksi Oulun suomalaisesta klassisesta lyseosta vuonna 1913 ja liittyi Pohjois-Pohjalaiseen osakuntaan. Opiskelujaan hän jatkoi Helsingin yliopiston maanviljelys-taloudellisella osastolla vuosina 1913–1914.


title: Iivari Ellilä

text: Ellilä liittyi vapaaehtoisena Pfadfinder-kurssille Saksassa jääkärikoulutusta antavaan yksikköön, joka myöhemmin nimettiin Jääkäripataljoona 27:ksi. Hän kirjautui Holsteinissa sijaitsevalle leirialueelle Lockstedt lageriin 8. maaliskuuta 1915 ja hänet sijoitettiin 1. komppaniaan, josta hänet siirrettiin 21. joulukuuta 1915 4. komppaniaan. Hän otti osaa asemasotaan Misse-joella ja Riianlahden rannikkoasemissa sekä Aa-joen talvitaisteluihin. Rintamakomennuksen jälkeen hän suoritti sotakoulun A-kurssilla Libaussa vuonna 1917.


title: Iivari Ellilä

text: Ellilä organisoi tammikuussa 1918 Kuivaniemellä Mursun talosta käsin Suomen sisällissotaan (Ellilän katsantokannan mukaan vapaussotaan) pienen joukon miehiä. Hän saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäällikkönä 2. Krenatöörirykmentin 2. Savon pataljoonan 1. komppaniaan, jonka mukana otti osaa taisteluihin Vilppulassa, Lylyssä, Korkeakoskella, Moisiossa (Lempäälä), Tampereella ja Vesilahdella, missä kaatui taistelussa 18. huhtikuuta 1918 ja kuollessaan hän oli naimaton ja kirjoilla Kuivaniemellä. Hän menehtyi kiväärin kuulasta kaulaan ja hänet on haudattu Kuivaniemen hautausmaan kirkkotarhaan.


title: Iivari Ellilä

text:
Kuivaniemen sankarihautausmaalle on pystytetty muistomerkki Ellilälle jonka Kuivaniemen kunnanvaltuusto kustansi (3 000 markkaa) 24.3.1919 tekemällä päätöksellä. Muistomerkin teksti kuuluu:
”"Jääkäri-yliluutnantti Iivari Johannes Ellilä"
"Syntynyt Kuivaniemellä 18 1/12 92, Kaatui vapaustaistelussa Vesilahdella 19 18/4 18."
"Muistosi elää!"
"Sankari nukkuvi työnsä hän täytti"
"Kunnian kentillä kuntonsa näytti"
"Sankaritekoja tehdä hän ehti"
"Urho tää uljan, reipas ja rehti"”


title: Iivari Ellilä

text: Joka kesä Kuivaniemen Kotiseutuyhdistys laskee seppeleen Ellilän haudalle.


title: Kalle Ekvall

text: Kalle Edvin Ekvall (22. tammikuuta 1890 Tyrvää – 28. maaliskuuta 1918 Messukylä) oli suomalainen jääkärivaravääpeli. Hän oli käynyt kansakoulun ja työskenteli Tyrväällä työmiehenä ennen jääkäriksi Saksaan lähtöään. Hänen äitinsä oli Karoliina Fredrika Ekvall.


title: Kalle Ekvall

text: Ekvall kirjautui Saksaan jääkäripataljoona 27:ään Lockstedtin leirille pioneerikomppaniaan 9. maaliskuuta 1916. Hän osallistui ensimmäiseen maailmansotaan Saksan itärintamalla Misse-joen, Aa-joen ja Riianlahden taisteluissa. Riianlahden taisteluissa hän haavoittui 25. marraskuuta 1916. Hänen ylennettiin Hilfsgruppenführeriksi 31. toukokuuta 1917 ja jääkärivaravääpeliksi 11. helmikuuta 1918. Suomeen hän saapui jääkärien pääjoukon mukana 25. helmikuuta 1918, Vaasaan.


title: Kalle Ekvall

text: Suomen sisällissodassa hän palveli joukkueenjohtajana 6. jääkäripataljoonan 2. komppaniassa, jonka riveissä hän kaatui Kalevankankaalla Tampereen valtauksen yhteydessä. Kuollessaan hän oli naimaton ja kirjoilla Tyrväällä. Hänet on haudattu Tyrvään vanhalle hautausmaalle valkoisten sankarihautaan.


title: Tsingy de Bemarahan luonnonsuojelualue

text:
Tsingy de Bemarahan luonnonsuojelualue sijaitsee Madagaskarilla, lähellä saaren länsirantaa.
Siellä on erikoisen muotoisia karstikallioita, hyvin säilynyttä mangrovemetsää ja uhanalaisia puoliapinoita. Alue on osa UNESCOn maailmanperintöä jo vuodesta 1990. Unescon statuksen saamisen jälkeen puistoa on laajennettu, ja sen eteläosassa pääsevät vierailijat käymään. Pohjoisosa on tiukemmin rauhoitettu.


title: Tsingy de Bemarahan luonnonsuojelualue

text: Puisto on saanut nimensä tsingyistä eli terävistä kalkkikivilohkareista. Suurimmat niistä ovat 50 metriä korkeita. Tsingyjen välissä on rotkolaaksoja, joissa kasvit ja eläimet ovat saaneet elää rauhassa.


title: Torsten von Essen

text: Torsten Harald Edvard von Essen (13. tammikuuta 1892 Jepua – 3. huhtikuuta 1918 Tampere) oli suomalainen jääkäriluutnantti, joka kaatui Tampereen taistelussa Suomen sisällissodassa. Von Essenin vanhemmat olivat asemapäällikkö Edvard Vilhelm von Essen ja Agnes Amanda Nordgren. Hän kävi viisi luokkaa Vaasan suomalaista reaalilyseota ja oli harjoittelijana Mäntän paperitehtaassa.


title: Torsten von Essen

text: Von Essen kirjautui Saksaan jääkäripataljoona 27:ään Lockstedtin leirille 4. komppaniaan 13. tammikuuta 1916. Hän osallistui ensimmäiseen maailmansotaan Saksan itärintamalla Misse-joen, Riianlahden ja Aa-joen taisteluissa. Hän suoritti Libaussa sotakoulun B-kurssin. Suomeen hän palasi jääkärien pääjoukon mukana 25. helmikuuta 1918 Vaasaan.


title: Torsten von Essen

text: Suomen sisällissodassa von Essen palveli 4. jääkäripataljoonassa sekä myöhemmin myös 6. jääkäripataljoonassa, jonka riveissä hän kaatui Tampereen valtauksessa.


title: Torsten von Essen

text: von Essen ylennettiin Hifsgruppenführeriksi 1. lokakuuta 1916, Gruppenführeriksi 4. lokakuuta 1917, ja luutnantiksi 11. helmikuuta 1918.


title: Torsten von Essen

text: Kuollessaan hän oli naimaton ja kirjoilla Helsingin eteläisessä ruotsalaisessa seurakunnassa. Hänet on haudattu von Essenin perhehautaan Jepualle.


title: Josh Keaton

text: Joshua Luis Wiener (s. 8. helmikuuta 1979 Pasadena, Kalifornia) on yhdysvaltalainen näyttelijä ja laulaja, joka tunnetaan parhaiten animaatiosarjoista "Paluu tulevaisuuteen" ja "Hämmästyttävä Hämähäkkimies".


title: Josh Keaton

text: Keaton aloitti uransa ääninäyttelijänä 1990-luvulla, kun hän teki sivuääniä animaatiosarjaan "Kapteeni Planeetta" ja oli vuonna 1991 lyhytanimaatiossa "Snoopy's Reunion" Epun äänenä. Samana vuonna Keaton sai ensimmäisen pääroolinsa "Paluu tulevaisuuteen" -piirrossarjasta, jossa hän oli Jules Brownin äänenä vuoteen 1993 asti. Tämän aikana Keaton palkittiin Young Artist -palkinnolla parhaasta ääninäyttelemisestä. Lisäksi hän oli vielä kaksi kertaa ehdolla Young Artist -palkinnon saajaksi vuosina 1993 ja 1994. Samaan aikaan Keaton esiintyi cameorooleissa elokuvissa "Muuta en jouluksi toivo" (1991) ja "The Newsboys – lehtipojat" (1992). Piirrossarjan päätyttyä Keaton jatkoi cameoroolien tekemistä muun muassa televisiosarjaan "Isojen poikien leikit" (1994).


title: Josh Keaton

text: Vuosina 1995–2002 Keaton vieraili useissa eri televisiosarjoissa, kuten "The Secret World of Alex Mack", "Chicagon lääkärit", "Step by Step", "Baywatch", "Enkelin kosketus", "General Hospital" sekä "Tunteita ja tuoksuja", joissa hänen roolinsa vaihtelivat cameoista näkyvimpiin vierasesiintymisiin. Näiden välissä Keaton jatkoi ääniroolien tekemistä esiintyen elokuvassa "Herkules" nuoren Herkuleksen äänenä. Suorituksesta Keaton huomioitiin Young Artist -palkintoehdokkuudella vuonna 1998.


title: Josh Keaton

text: Vuoden 2002 jälkeen Keaton jatkoi televisiossa esiintymistä ja erityisesti ääniroolien parissa. Hän vieraili kerran sarjoissa "Käytäväpeliä" ja "Teho-osasto" vuonna 2002 ja vuotta hän myöhemmin näytteli elokuvassa "The Even Stevens Movie". Keaton palkittiin roolistaan Young Artist -palkinnolla vuonna 2004. Tämän jälkeen Keatonia kuultiin usein videopeleissä, kuten "Onimusha 3", "Spider-Man 2", "" ja "Metal Gear Solid 3". Samoihin aikoihin Keaton lainasi ääntään elokuvaan "Kenguru-Jack Las Vegasissa" ja vieraili televisiosarjassa "Will & Grace". 2000-luvulta lähtien Keaton on toiminut myös mainosäänenä televisiomainoksille.


title: Josh Keaton

text: "Will & Grace" -sarjan jälkeen Keaton on tehnyt useita äänirooleja videopeleihin ja teki muun muassa sivuääniä elokuvaan "Aivan villit" vuonna 2006 ja vieraili animaatiosarjassa "Ben 10" kahden jakson verran. Vuotta myöhemmin Keaton sai uransa merkittävimmän roolin animaatiosarjassa "Hämmästyttävä Hämähäkkimies", jossa hän toimii Hämähäkkimiehen äänenä. Sarjaa alettiin esittää vuonna 2008. Alun perin Keaton koe-esiintyi Hämähäkkimiehen roolin lisäksi Harry Osbornin ja Eddie Brockin roolia varten, joista hänet valittiin Hämähäkkimiehen rooliin noin 2 000 koe-esiintyjän joukosta. Keaton oli roolissa lopulta kahden tuotantokauden verran vuosien 2008–2009 aikana. Sittemmin hän jatkoi Hämähäkkimiehen ääniroolissa videopeleissä "Marvel Super Hero Squad" ja "". Lisäksi hän ääninäytteli vuonna 2011 videopeleissä "" ja "".


title: Josh Keaton

text: Näyttelemisen ohella Keaton aloitti myös laulajan uransa 1990-luvun alussa No Authority -poikabändissä, jossa hän oli mukana aina vuoteen 1999 asti. Kaksi vuotta myöhemmin yhtye hajosi. Sittemmin Keaton on pyrkinyt soolouralle ja levyttänyt muutamia kappaleita. Laulamisen ohella hän toimii myös musiikkituottajana Los Angelesissa.


title: Lorenzo Snow

text: Lorenzo Snow (3. huhtikuuta 1814 – 10. lokakuuta 1901) oli Myöhempien aikojen pyhien Jeesuksen Kristuksen kirkon viides presidentti, profeetta ja ilmestyksensaaja vuodesta 1898 aina kuolemaansa asti. Häntä edelsi virassa Wilford Woodruff ja seurasi Joseph F. Smith.


title: Lorenzo Snow

text:
Snow oli Oliver Snown ja hänen vaimonsa Rosetta Pettibonen viides lapsi ja ensimmäinen poika. Perhe asui Mantuassa Ohiossa, jonne se oli muuttanut Uudesta Englannista, Yhdysvaltain itärannikolta. Maanviljelijäperhe arvosti lapsille annettavaa koulutusta. Lorenzo opiskeli ensin paikallisessa kansakoulussa ja sitten Oberlinin collegessa. Hänestä tuli siviiliammatiltaan opettaja.
Vuonna 1831, Joseph Smith, vuotta aikaisemmin perustetun Kristuksen kirkon profeetta, muutti asumaan Hiramiin, vain muutaman kilometrin päähän Snowien maatilasta. Snown perhe kuului baptisteihin, mutta kiinnostui uudesta kirkosta. Snow muisteli myöhemmin, että hänen kotonaan luettiin Mormonin kirjaa ja että hän myös tapasi tänä aikana Smithin. Vuonna 1835 Lorenzo Snown äiti ja hänen sisarensa, myöhempi kuuluisa mormonirunoilija Eliza R. Snow olivat liittyneet kirkon jäseneksi. Ilmeisesti juuri Eliza herätti veljensä kiinnostuksen kirkkoon. Seuraavana vuonna Lorenzo vieraili sisarensa luona, joka oli muuttanut asumaan kirkon tuolloiseen keskuspaikkaan Kirtlandiin Ohiossa. Siellä hänet myös kastettiin myöhempien aikojen pyhien kirkon jäseneksi.


title: Lorenzo Snow

text: Snow asettui asumaan Kirtlandiin, mutta jo 1837 hänet kutsuttiin palvelemaan kirkon lähetystyössä Ohiossa. Palattuaan takaisin Kirtlandiin hän joutui huomaamaan Smithin seuraajien ajautuneen hajaannuksen tilaan Kirtlandissa toimineen, kirkon omistaman rahalaitoksen tehtyä konkurssin ja monien kirkon jäsenten menetettyä rahansa. Snow päätti muuttaa jäsenten pääjoukon kanssa Missouriin.


title: Lorenzo Snow

text: Talvella 1838–1839 Snow teki lähetysmatkan Illinoisiin ja Kentuckyyn. Tämän jälkeen hän toimi opettajana Shalersvillessä, Ohiossa. Toukokuussa 1840 hän muutti Nauvooseen Illinoisissa. Pian hänet kuitenkin lähetettiin uudelleen lähetystyöhön Isoon-Britanniaan, jonne ensimmäiset lähetyssaarnaajat olivat lähteneet vain vuosi aikaisemmin. Hän saarnasi jonkin aikaa Manchesterin alueella ja siirtyi sitten Birminghamiin, jossa hän kastoi lukuisia ihmisiä ja järjesti seurakunnan. Tämän jälkeen hän siirtyi Lontooseen, jossa kirkon jäsenmäärä kasvoi Snown saarnojen ansiosta sadasta neljäänsataan. Snow saapui takaisin kotiinsa 12. huhtikuuta 1843, mukanaan 250 kirkkoon liittynyttä brittiä.


title: Lorenzo Snow

text: Vierailtuaan lyhyesti perheensä luona Nauvoossa Snow siirtyi opettajaksi ja kevätkesällä 1844 hän lähti jälleen kerran lähetysmatkalla Ohioon. Ollessaan Cincinnatissa hän kuuli Joseph Smithin saaneen surmansa 27. kesäkuuta 1844 väkivaltaisen kansanjoukon lynkattua hänet. Snow palasi tuota pikaa takaisin Nauvooseen. Syntyneen hajaannuksen aikana Snow päätti pysyä uskollisena kahdentoista apostolin neuvostolle ja Brigham Youngille.


title: Lorenzo Snow

text: Snow hyväksyi jo Nauvoon vuosina moniavioisuuden periaatteen. Hänellä oli Nauvoosta lähtiessä neljä vaimoa: Charlotte Squires, Mary Adaline Goddard, Sarah Ann Prichard ja Harriet Amelia Squires. Myöhemmin hän otti vielä useita muita vaimoja.


title: Lorenzo Snow

text: Helmikuussa 1846 Smith siirtyi perheineen jäätyneen Mississippi-joen yli Iowaan. Kolme Snown vaimoista sai lapsen hätämajoituksessa Iowassa, mutta yksikään lapsista ei selvinnyt vaikeissa oloissa. Vuonna 1848 Snow matkusti härkävankkureilla preerian tasankojen yli Kalliovuorille, nykyiseen Utahiin.


title: Lorenzo Snow

text: Vuonna 1849 Snow kutsuttiin ns. kahdentoista apostolin neuvostoon. Pian apostoliksi kutsumisen jälkeen hänet lähetettiin jälleen kerran lähetystyöhön, tällä kertaa Euroopan mantereelle Italiaan ja Sveitsiin. Hän vieraili myös Maltalla ja lähetti ensimmäiset lähetyssaarnaajat Intiaan. Snow itsekin halusi matkustaa Intiaan, mutta olosuhteet estivät tämän.


title: Lorenzo Snow

text: Palattuaan Utahiin Snow alkoi järjestää kirkon opetustoimintaa. Hän perusti Polysofisen seuran, jossa opiskeltiin ja keskusteltiin eri tieteenaloista. Tästä seurasta kehittyi myöhemmin Nuorten miesten järjestö. Hän perusti myös Brigham Cityn kaupungin. 1864 Snow lähti lähetystyömatkalle Havaijiin saarille yhdessä Joseph F. Smithin kanssa.


title: Lorenzo Snow

text: 1880-luvulla vastustus kirkko kohtaan kasvoi moniavioisuuden takia. Kirkon omaisuus takavarikoitiin ja kirkon toiminta kiellettiin. Kirkon johtajat, mukaan lukien Snow, joutuivat viettämään vuosia viranomaisia pakoillen, johtaen kirkkoa ikään kuin "maan alta". Vuonna 1885 Snow sai tuomion moniavioisissa liitoissa elämisestä. Hän valitti päätöksestä aina Yhdysvaltain korkeimpaan oikeuteen. Tuomio pysyi voimassa, vaikka Snowlle langetettu kolmen vuoden vankeusrangaistus hieman lievenikin.


title: Lorenzo Snow

text: Vuodesta 1889 vuoteen 1898 Snow toimi kahdentoista apostolin koorumin johtajana. Tuona aikana kirkon asema parani sen luovuttua moniavioisuuden toimeenpanemisesta presidentti Wilford Woodruffin antamalla julistuskirjalla vuonna 1890.


title: Lorenzo Snow

text: Presidentti Woodruffin kuoltua 2. syyskuuta 1898, ja Lorenzo Snow nousi hänen seuraajakseen 84 vuoden iässä. Lorenzo Snow kutsui lähes välittömästi itselleen neuvonantajat ja järjesti ensimmäisen presidenttikunnan. Tämä oli poikkeuksellista, koska siihen astiset presidentit olivat odottaneet vuosikausia, ennen kuin koorumit järjestettiin uudelleen.


title: Lorenzo Snow

text: Snown tullessa kirkon profeetaksi MAP-kirkko oli taloudellisesti toivottomassa tilassa. 1880-luvulla säädetyt moniavioisuuden vastaiset lait olivat riistäneet kirkolta sen omaisuuden, ja ylläpitääkseen toimintaansa kirkon oli ollut pakko velkaantua raskaasti. 1800-luvun lopun talouslama oli kurjistanut oloja kaikkialle Yhdysvalloissa, ja kirkon saamat kymmenykset olivat vähentyneet. Yleinen into kymmenysten maksamiseen oli laskenut. Snow ratkaisi kirkon välittömän rahantarpeen laskemalla liikkeelle lyhytaikaisia obligaatioita miljoonan dollarin arvosta. Samalla kirkko alkoi lisääntyvästi muistuttaa kymmenysten maksamisen periaatteesta. Täysien kymmenysten maksaminen tehtiin edellytykseksi temppeliin pääsemiselle ja "korkeimpien siunausten" vastaanottamiselle. Kirkon viimeiset velat maksettiin 1907. Siitä lähtien MAP-kirkko on ollut taloudellisesti omavarainen.


title: Lorenzo Snow

text: Presidentti Snow joutui myös kohtaamaan moniavioisuudesta johtuvia ongelmia. Vaikka moniavioisuus oli virallisesti lakkautettu 1890, eivät Yhdysvaltain viranomaiset uskoneet kirkon luopuneen siitä todella. Utahin vankiloissa istui yhä myöhempien aikojen pyhiä, jotka oli tuomittu moniavioisuudesta. Tosiasiassa moniavioisia liittoja solmittiinkin edelleen, ja sellaisiin liittoihin vihityt eivät luopuneet monista vaimoistaan. Kirkko oli jakautunut suhteessa moniavioisuuteen. Ongelma ei ratkennut lopullisesti vielä Snown kaudella.


title: Lorenzo Snow

text: Lorenzo Snow kuoli keuhkokuumeeseen Salt Lake Cityssä 10. lokakuuta 1901. Hänen seuraajakseen nousi Joseph F. Smith.


title: Herbert af Forselles

text: Adolf Herbert Alexander af Forselles (28. elokuuta 1895 Helsingin pitäjä – 10. maaliskuuta 1918 Kuhmoinen) oli Suomen sisällissodassa valkoisten puolella kaatunut suomalainen jääkäriluutnantti.


title: Herbert af Forselles

text: Af Forselles kirjautui Saksaan jääkäripataljoona 27:ään Lockstedtin leirille 4. syyskuuta 1915. Hänen johtamansa rakuunajoukkue osallistui Kuhmoisten taisteluun, jossa hän kuoli luodin lävistettyä hänen sydämensä. Hänen sanottiin juuri ennen kuolemaansa kohottaneen miekkansa joukkueen kärjessä huutaen "eteenpäin rakuunat". Kuollessaan af Forselles oli naimaton ja kirjoilla Espoossa. Hänet on haudattu Helsingin vanhalle luterilaiselle hautausmaalle.


title: Herbert af Forselles

text: Kunniamerkeistä af Forselles sai neljännen luokan vapaudenristin, vapaussodan muistomitalin ja jääkärimerkin.


title: Lauri Kantola

text: Lauri Kantola (19. huhtikuuta 1908 Reisjärvi – 13. huhtikuuta 1990 Espoo) oli suomalainen kommunistipoliitikko, kansanedustaja ja toiminnanjohtaja. Kantola toimi Suomen kansan demokraattisen liiton kansanedustajana Uudenmaan vaalipiiristä vuosina 1962–1975. Kantola työskenteli 1930-luvulta alkaen monissa eri tehtävissä kommunistisissa ja kansandemokraattisissa järjestöissä. Hän kuului Suomen kommunistisen puolueen keskuskomiteaan vuosina 1951–1969 ja 1978–1982.


title: Lauri Kantola

text: Kantola työskenteli 1920-luvulla maa-, metsä- ja uittotöissä. Synnyinseudullaan hänet tunnettiin tuohon aikaan aktiivisena työväenliikkeen edustajana. Hän oli perustamassa Reisjärven ensimmäistä varsinaista urheiluseuraa, Reisjärven Voimaa. Vuonna 1926 hän liittyi SKP:hen. Kantola oli kahdesti vangittuna poliittisen toimintansa johdosta, vuosina 1929–1933 ja 1941–1944. Vuosina 1933–1938 Kantola opiskeli Kansainvälisessä Lenin-koulussa Moskovassa. Neuvostoliitossa ollessaan hän käytti salanimeä Anders Karp.


title: Lauri Kantola

text: Vapauduttuaan jatkosodan jälkeen Kantola toimi ensin Suomi–Neuvostoliitto-Seuran järjestösihteerinä ja vuosina 1945–1947 SAK:n valistuspäällikkönä. Tätä seurasi pesti Yleisradion Työmiehen tunti -ohjelman vetäjänä. Radiossa Kantola käytti nimimerkkiä Pikkuserkku. Tultuaan erotetuksi radiosta Kantola siirtyi SKP:n keskuskomitean sihteeriksi. 1950-luvulla hän teki opintomatkoja Romaniaan, Neuvostoliittoon ja DDR:ään. Tammikuussa 1956 Kantola lähetettiin Moskovaan, jossa hän työskenteli kolme vuotta Moskovan radion suomenkielisenä juontajana sekä Kansan Uutisten Moskovan-kirjeenvaihtajana. Kantolalla oli Neuvostoliitossa tärkeä rooli SKP:n ja Neuvostoliiton kommunistisen puolueen keskinäisten suhteiden hoitajana.


title: Lauri Kantola

text: SKP:n hajottua kahteen kilpailevaan ryhmittymään 1960-luvun loppupuolella Kantola valitsi suuntauksekseen opposition. Hänet valittiin keväällä 1969 opposition perustaman Kommunistien maatakäsittävän neuvottelukunnan työvaliokuntaan.


title: Lauri Kantola

text: Kantola valittiin presidentin valitsijamieheksi vaaleissa 1962 ja 1968. Hän oli myös Espoon kaupunginvaltuuston jäsen.


title: Jüri Vilms

text: Jüri Vilms ( ?) oli virolainen toimittaja, valtiomies ja juristi. Vilms oli Viron työpuolueen (Tööerakond) perustajia ja johtajia. Vilms surmattiin epäselvissä olosuhteissa Suomessa sisällissodan aikana.


title: Jüri Vilms

text: Vilms valmistui lakiopinnoistaan Tartosta vuonna 1911 ja pyöritti omaa lakitoimistoaan Tallinnassa vuoteen 1917 saakka. Poliittisen uransa hän aloitti vuonna 1917 julkaisten artikkeleja Päevalehtessä ja ollen mukana perustamssa Viron radikaalisosialistista puoluetta, josta myöhemmin muotoutui Viron työpuolue. Nuoresta iästään ja poliittisesta kokemattomuudestaan huolimatta Vilms päätyi Konstantin Pätsin ja Konstantin Konikin kanssa kolmimiehiseen Viron pelastuskomiteaan, joka 24. helmikuuta 1918 antoi Viron itsenäisyysjulistuksen. Hänestä tuli tällöin muodostetun Viron väliaikaishallituksen varapääministeri ja oikeusministeri. Viroa miehittänyt Saksa ei hyväksynyt itsenäisyysjulistusta.


title: Jüri Vilms

text: Hallitus lähetti Jüri Vilmsin maaliskuussa 1918 etsimään tukea Suomesta. Nelimiehinen seurue pakeni huhtikuussa jäätä pitkin Suursaarta kohti matkalla, jonka varmat havainnot päättyvät Vaindloon saaren jäille. Virallisen, mutta epäluotettavan selvityksen mukaan saksalaiset teloittivat miehet Helsingissä Töölön sokeritehtaalla (nykyisen Kansallisoopperan alueella) Helsingin valtauksen aikana 13. huhtikuuta 1918. Tämän jälkeen heidät väitettiin haudatun nykyisen Pohjois-Haagan aseman lähellä sijaitsevaan punaisten yhteishautaan. Kummassakin paikassa on virolaisten kohtalosta kertova muistolaatta. Teloituksesta ja hautaamisesta ei ole kuitenkaan muita todisteita kuin selvityksen laatineen Peeter Matzin ja hänen kahden kumppaninsa väitteet. Todisteeksi hyväksyttiin mm. valokuva, jossa teloitettavan kasvoja oli manipuloitu. Rahastuksen kaltaisesta selvitystyöstä kertoo Seppo Zetterbergin teos "Jüri Vilmsin kuolema".


title: Jüri Vilms

text: Ruotsin sota-arkistosta on löytynyt aineistoa, jonka on epäilty kertovan Vilmsistä. Sen mukaan ruotsalaiset vapaaehtoiset teloittivat Hauholla 2. toukokuuta 1918 kolme virolaista. Muistiinpanojen mukaan johtajan kaltaisella miehellä oli "hieno puku ja kädet hyvin hoidetut" sekä rahavaroja 6000 markkaa.


title: Jüri Vilms

text: Jaan Krossin romaani "Kuningasajatus" kertoo Jüri Vilmsin elämäntarinan.


title: Julma maa

text: Julma maa () on Terrence Malickin ohjaama ja käsikirjoittama yhdysvaltalainen road movie -elokuva, joka perustuu löyhästi Charles Starkweatherin ja hänen tyttöystävänsä Caril Ann Fugaten pakomatkansa aikana suorittamaan murhasarjaan vuonna 1957. Elokuva sai ensi-iltansa vuonna 1973.


title: Julma maa

text: "Julma maa" oli Malickin esikoiselokuva. Se ei ollut kovinkaan suuri kassamenestys, mutta Malickin visuaalinen tyyli ja kerrontatapa nostivat hänet yhdeksi merkittävimmistä yhdysvaltalaisista elokuvantekijöistä, jotka aloittivat uransa 1970-luvulla.


title: Julma maa

text: "Julman maan" kertojanäänenä on Holly (Sissy Spacek), jonka romantisoiva ja naiivi näkökulma muodostaa kontrastin Hollyn poikaystävän Kitin (Martin Sheen) suorittamille veriteoille. Samaa kertojanäänitekniikkaa Malick käytti myös seuraavissa elokuvissaan "Onnellisten aika" (1978) ja "Veteen piirretty viiva" (1998).


title: Julma maa

text: Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Julman maan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: August Hammar

text: Jaakko August Hammar (28. helmikuuta 1883 Jurva – 23. huhtikuuta 1918 Kellomäki Terijoki) oli suomalainen jääkärialiupseeri.


title: August Hammar

text: Hammarin vanhemmat olivat ajuri Matti Hammar ja Serafia Juhontytär Lilja. Hammar kävi kansakoulun ja työskenteli ammatikseen lämmittäjänä.


title: August Hammar

text: Hammar liittyi 19. joulukuuta 1915 vapaaehtoisena Saksan armeijaan, jääkäripataljoona 27:n 2. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: August Hammar

text: Saksasta Hammar saapui 25. helmikuuta 1918 takaisin Suomeen, jääkäreiden pääjoukon mukana Vaasaan "jefreitteriksi" ylennettynä. Hänet komennettiin Suomen sisällissotaan 2. Jääkärirykmentin 6. jääkäripataljoonan 1. komppaniaan. Hammar otti osaa taisteluihin Kalevankankaalla, Tampereella (Näsilinna) ja viimein Kuokkalassa, jossa hän kaatui taistelussa 23. huhtikuuta 1918.


title: August Hammar

text: Kuollessaan Hammar oli naimaton ja kirjoilla Helsingin pohjoisessa seurakunnassa.


title: Jimmy Carter (nyrkkeilijä)

text: James Walter (Jimmy) Carter (15. joulukuuta 1923 Aiken, Etelä-Carolina – 21. syyskuuta 1994) oli yhdysvaltalainen kevyen sarjan ammattinyrkkeilijä ja maailmanmestari.


title: Jimmy Carter (nyrkkeilijä)

text: Carter saavutti ensimmäisen kerran kevyen sarjan maailmanmestaruuden voittamalla Ike Williamsin 25. toukokuuta 1951 New Yorkissa. Seuraavana vuonna hän menetti tittelin meksikolaiselle Lauro Salasille 14. toukokuuta Los Angelesissa mutta saavutti sen samana vuonna takaisin voittamalla Salasin 15. lokakuuta Chicagossa. Vuoden 1954 maaliskuun 5. päivänä New Yorkissa Carter menetti mestaruustittelin Paddy DeMarcolle mutta voitti sen vielä kerran takaisin 14. marraskuuta 1954 San Franciscossa 15. erän teknillisellä tyrmäyksellä. Kesäkuun 29. päivänä 1955 Bostonissa Carter hävisi Wallace "Bud" Smithille eikä kyennyt enää palaamaan mestariksi.


title: Jimmy Carter (nyrkkeilijä)

text: Jimmy Carter voitti paidattomana 80 ottelua, joista 31 tyrmäyksellä.


title: Aarne Määttä

text: Aarne Johannes Määttä () oli suomalainen jääkärivääpeli. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916. Myöhemmin hän osallistui Suomen sisällissotaan vääpelinä.


title: Aarne Määttä

text: Hänen vanhempansa olivat vahtimestari Samuli Määttä ja Anna Susanna Hourula. Määttä kävi kaksi luokkaa Sortavalan lyseota ja Sortavalan kauppakoulun.


title: Aarne Määttä

text: Hän työskenteli liikeapulaisena Sortavalassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 18. heinäkuuta 1916, josta hänet siirrettiin 5. joulukuuta 1916 alkaen 2. komppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella.


title: Aarne Määttä

text: Määttä astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan vääpeliksi 4. Jääkärirykmentin 11. jääkäripataljoonan 1. komppaniaan. Hän otti osaa sisällissodan taisteluihin Viipurissa, missä hän kaatui 24. huhtikuuta 1918 Rotanpesän varustuksiin tehdyssä murtautumisessa. Hänet haudattiin Sortavalan sankarihautaan.


title: Juho Harju

text: Juho Jaakko Harju (11. huhtikuuta 1892 Kortesjärvi – 2. huhtikuuta 1918 Rautu) oli suomalainen jääkärivaravääpeli. Hänen vanhempansa olivat työmies Jaakko Harju ja Anna Storkivi.


title: Juho Harju

text: Tämä kortesjärveläinen työmies liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 23. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueen varajohtajaksi 8. jääkäripataljoonan 1. komppaniaan. Hän otti osaa taisteluihin Raudussa, missä hän kaatui taistelussa 2. huhtikuuta 1918. Harju oli kuollessaan naimaton ja kirjoilla Kortesjärvellä ja hänet on haudattu Kortesjärven sankarihautaan.


title: August Hassinen

text: August Hassinen (22. tammikuuta 1893 Kuopion maalaiskunta – 3. maaliskuuta 1918 Valkeala) oli suomalainen jefreitteri. Hänen vanhempansa olivat työmies Paavo Heikki Hassinen ja Johanna Zacheus.


title: August Hassinen

text: Tämä kansa- ja puuseppäkoulun käynyt puuseppä liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 21. heinäkuuta 1917, josta hänet siirrettiin pataljoonan 2. komppaniaan 7. elokuuta 1917. Hän astui Suomen armeijan palvelukseen 7. helmikuuta 1918 jefreitteriksi ylennettynä ja saapui Suomeen jääkärien etujoukon mukana 18. helmikuuta 1918 Vaasaan. Hänet komennettiin 20. helmikuuta 1918 Kuopioon harjoittamaan värvättyjä joukkoja ja määrättiin Savon pataljoonan 1. komppanian 1. joukkueenjohtajaksi.


title: August Hassinen

text: Suomen sisällissodassa Hassinen otti osaa Hillosensalmen taisteluun, missä hän kaatui 3. toukokuuta 1918. Hassinen oli kuollessaan naimaton ja kirjoilla Helsingin pohjoisessa seurakunnassa. Hänet on haudattu Kuopion valkoisten sankarihautaan.


title: Oiva Rustanius

text: Urho Oiva Rustanius (17. kesäkuuta 1893 Oulu – 8. huhtikuuta 1918 Lempäälä) oli jääkärivänrikki. Hänen vanhempansa olivat talonomistaja Karl Gustaf Rustanius ja Aina Johanna Berlin.


title: Oiva Rustanius

text: Rustanius kävi neljä luokkaa Oulun suomalaista reaalilyseota sekä Oulun kauppakoulun sekä oli syyslukukauden vuonna 1915 oppilaana Oulaisten maamieskoulussa.


title: Oiva Rustanius

text: Suomessa jääkärivärvärinä toiminut Rustanius liittyi vapaaehtoisena Lockstedtin leirillä Saksassa sotilaskoulutusta antavan jääkäripataljoona 27:n 3. komppaniaan 2. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Oiva Rustanius

text:
Hän saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan ja aluksi hän oli sijoitettuna 2. jääkäripataljoonan muodostamisen ajan Ylistaroon ja sen jälkeen pataljoona oli reservinä Kangasalla, josta pataljoona marssi Lempäälän rintamalle 31. maaliskuuta 1918. Aluksi hän toimi pataljoonassa komppanianvääpelinä ja myöhemmin joukkueenjohtajana 1. Jääkärirykmentin 2. jääkäripataljoonan 1. komppaniassa. Hän otti osaa taisteluihin Suomen sisällissodassa Lempäälässä, Vuohiniemellä, Kukossa ja Kelhossa, missä hän haavoittui pahoin ollessaan ketjussa Kelhon kartanoa vastaan tehdyssä hyökkäyksessä ja jäi pahasti haavoittuneena saarroksiin vihollisen ristituleen aamupäivällä 7. huhtikuuta 1918. Valkoiset vetäytyivät Kelhosta koko päivän jatkuneiden taisteluiden jälkeen pimeyden turvin myöhään illalla Mäyhäjärven jäitse tavoitteenaan majapaikkansa Sotavallan kartanolla. Punaiset ampuivat Rustaniuksen kantajineen jäälle ja hänen ruumiinsa löydettiin Mäyhäjärvestä jäitten lähdettyä 23. toukokuuta 1918. Rustanius oli kuollessaan naimaton ja kirjoilla Oulussa ja hänet on haudattu perhehautaan Oulun hautausmaalle 27. toukokuuta 1918. Hän nimensä löytyy Oulun sankaripatsaasta ja teksti hänen hautakivessään kuuluu seuraavasti: "Kaatui Suomen vapaustaistelussa Lempäälässä 7.4.1918" ja "Kanssa urhoin kaaduit kunnialla
Maalles antain uhrin kalleimman."


title: Oiva Rustanius

text: "Metsäsaarekkeen takana oli avoimia peltoja ja heti peltojen takana Kelhon kartano. Jääkäriluutnantti Dikert, joka oli ottanut komennon, neuvotteli jo punaisten kanssa antautumisesta huutaen yli peltojen, mutta kun punaisten apuvoimat etelästä olivat saapuneet, punaisten antautumisesta ei enää ollut puhetta. Kaikki haavoittuneet oli kiskottu maantien yli metsäsaarekkeeseen, ja komppanian rintama oli maantietä myöten etelää vastaan, toisaalta taas metsän reunassa pohjoista vastaan, Kelhon kartanoon päin. Haavoittuneet lojuivat pienen metsän syvänteissä. Vieressäni makasi heitä paljon, kuten jääkärivääpeli Rustanius, joka oli vaikeasti haavoittunut vatsaan" . Valkoiset päättivät Nordströmin ehdotuksesta yrittää yön pimeyden turvin ulos saarroksesta Mäyhäjarven jäälle ja sitä kautta takaisin Sotavaltaan. Vetäytyminen jäälle aloitettiin klo 11 illalla ja aluksi se sujuikin hyvin. Jäälle tultua punaiset kuitenkin huomasivat vetäytyjät ja avasivat rannalta tulen. Monet kaatuivat tai haavoittuvat ennen turvaan pääsemistä. Rustanius ammuttiin kantajiensa kanssa ja mm. jääkärivänrikki Ragnar Oivo haavoittui. Oivo pääsi kuitenkin Sotavaltaan ja samoin Nordström, jonka lopulta eräs maanviljelijä Lemponen Ylistarosta veti milloin jaloista, milloin jalkateristä tulvavedessä yli Mäyhäjärven jään Sotavaltaan. Rustaniuksen ruumis löydettiin vasta jäitten lähdettyä 23. toukokuuta Mäyhäjärvestä, hänet on haudattu Oulun hautausmaalle Intiöön.


title: Oiva Rustanius

text: Hän kuului Voimistelu- ja urheiluseura "Pyrintöön" sekä oli kiinnostunut maanviljelystä ("mieliharrastuksensa oli maataloustyö")


title: Karl Granroth

text: Karl August Granroth (16. tammikuuta 1895 Helsinki – 28. huhtikuuta 1918 Kolikkoinmäki, Viipuri) oli suomalainen jääkärivänrikki. Hänen vanhempansa olivat metsänvartija August Granroth ja Erika Josefina Holmström.


title: Karl Granroth

text: Hän kävi kansakoulun ja oli ammatiltaan puutarhateknikko. Hän teki opintomatkan Erfurtiin Saksaan vuosina 1914–1915. Granroth liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 14. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Karl Granroth

text: Hän astui Suomen armeijan palvelukseen 11. helmikuuta 1918 vänrikiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 1. jääkäripataljoonan 4. komppaniaan, josta hänet siirrettiin 13. maaliskuuta 1918 alkaen 3. jääkäripataljoonan 2. komppaniaan. Hän osallistui sisällissodassa taisteluihin Tampereella, Kämärässä ja Viipurissa. Hän haavoittui lievästi Tampereella 6. huhtikuuta 1918 ja kaatui taistelussa Kolikkoinmäellä hänen päähänsä osuneesta luodista 28. huhtikuuta 1918. Hänet haudattiin Helsingin uudelle Hautausmaalle. Granroth oli kuollessaan naimaton ja kirjoilla Helsingin pohjoisessa ruotsalaisessa seurakunnassa.


title: John Sjöholm

text: Sjöholmin vanhemmat olivat työnjohtaja Johannes Wilhelm Sjöholm ja Hilda Maria Teckenberg. Hän kävi kansakoulun.


title: John Sjöholm

text: Sjöholm työskenteli koneenkäyttäjänä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 18. elokuuta 1916. Täydennysjoukosta hänet siirrettiin 5. joulukuuta 1916 pataljoonan 4. komppaniaan ja edelleen 7. joulukuuta 1916 2. komppaniaan. Hänet siirrettiin vielä 11. heinäkuuta 1917 pataljoonan 1. konekiväärikomppaniaan. Hän osallistui taisteluihin ensimmäisessä maailmansodassa Saksan itärintamalla Riianlahdella ja Aa-joella. Saksassa olo aikanaan hän suoritti myös moottoriajoneuvojen ohjaajakurssin Libaussa.


title: John Sjöholm

text: Sjöholm saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. jääkärirykmentin konekiväärikomppaniaan. Hän otti osaa sisällissodan taisteluihin Kalevankankaalla ja Tampereella, jossa hän kaatui 3. huhtikuuta 1918. Hän oli kuollessaan naimaton ja kirjoilla Espoossa. Hänet on haudattu Espooseen yksityishautaan.


title: Antti Pitkänen

text: Antti Pitkänen () oli suomalainen jääkärialiupseeri. Hänen vanhempansa olivat kirvesmies Elias Nestor Pitkänen ja Loviisa Matintytär. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan koillisrintamalla.


title: Antti Pitkänen

text: Pitkänen työskenteli työmiehenä Kalajoella ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 16. lokakuuta 1916, josta hänet siirrettiin 12. kesäkuuta 1917 pataljoonan 3. komppaniaan. Komppaniasta hänet siirrettiin takaisin täydennysjoukkoon hänellä todetun sairauden takia 13. syyskuuta 1917, josta hän palasi parannuttuaan komppaniaansa 17. marraskuuta 1917.


title: Antti Pitkänen

text: Hän astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan aluksi koulutusaliupseeriksi ja myöhemmin joukkueen varajohtajaksi koillisrintamalle Kuolajärven pataljoonan 2. komppaniaan. Hän osallistui sisällissodan taisteluihin Kuivitsassa, jossa 7. huhtikuuta 1918 käytiin taistelu Alakurtin ja Tolvantojärven välisellä talvitiellä Kuivitsalammella, jossa pataljoona tuli yllätetyksi ja hän kaatui. Hänen lisäkseen ko. taistelussa kaatuivat myös joukkueenjohtajat A. Kurth ja Patala. Lisäksi jääkäriyliluutnantti Stark haavoittui vakavasti. Kokonaisuudessaan tappiot olivat 22 kaatunutta, n. 30 haavoittunutta ja toistakymmentä jäänyt punaisten vangiksi. Pitkänen oli kuollessaan naimaton ja kirjoilla Kalajoella. Hänet haudattiin Kuolajärven (Sallan) sankarihautaan , mutta hänen nimensä on Kalajoen hautausmaan sankaripatsaassa.


title: Brissarthen taistelu

text: Brissarthen taistelu käytiin 15. syyskuuta 866 Frankkien ja yhdistyneen bretonien ja viikinkien armeijan välillä Brissarthessa, Neustriassa, nykyisessä Länsi-Ranskassa. Taistelun huomattavin tapahtuma oli frankkien puolesta sotineiden Neustrian maakreivin Robert Vahvan, joka on varhaisin Kapetingien sukuun kuulunut tunnettu ruhtinas, ja Akvitanian herttuan Ranulf I:n kuolema taistelukentällä.


title: Brissarthen taistelu

text: Vuonna 866 Bretagnen herttua Salomon liittyi tanskalaisten viikinkien päällikön Hásteinnin kassa suorittaakseen sotaretken Anjoun, Mainen ja Tourainen alueille. Retken aikana Le Mansin kaupunki hävitettiin. Robert Vahva, joka komensi alueen joukkoja, kokosi laajan armeijan vihollisen ajamiseksi pois alueelta. Hänen joukkoihinsa liittyvät Akvitanian herttua Renulf, jonka alueisiin kuului Poitou ja Gauzfrud, jonka alueita olivat Herve ja Maine.


title: Brissarthen taistelu

text: Frankkien armeijan onnistui keskeyttämään tanskalaisten retken ennen kuin ne olivat onnistuneet saavuttamaan Loire-joen. Hyökkääjät yrittivät paeta kirkkoon, mutta piirittivät rakennuksen. Yön aikana viikingit yrittivät pakenemista ja seuranneen taistelun aikana RObert Vahva sai surmaansa, Ranulf haavoittui kuolettavasti nuolesta ja Hervé haavoittui. Johtajiensa kadottamisen jälkeen frankit aloittivat vetäytymisen.


title: Brissarthen taistelu

text: Vuonna 868 Kaarle Kaljupää ryhtyi neuvottelemaan Salomonin kanssa ja tunnusti hänet Bretagnen kuninkaaksi. Hän luovutti Contentin lueen ja ehkä myö Avranchen alueen bretonneille. Hásteinn jatkoi kuitenkin ryöstöretkiään Loire-joen laaksossa vielä monia vuosia.


title: Tom Johnson

text: Tom Johnson -nimisiä henkilöitä:


title: Arabeski (taide)

text: Arabeski (ransk. décoration arabesque, arabialainen koristelu ) on tyylitellyistä kasviaiheista sommiteltu koristekuvio. Se on lähtöisin arabialaisessa ja islamilaisessa taiteessa käytetyistä köynnöskuvioista, jotka puolestaan perustuivat kreikkalaisten käsityöläisten esikuville. Arabeski muuttui islamilaisessa maailmassa hyvin tyylitellyksi ja kaavamaiseksi koristeaiheeksi, ja siitä tuli olennainen osa itämaista kulttuuriperinnettä. Islamilaisen taiteen arabeskikuviot olivat geometrisia ja lähes abstrakteja viivaornamentteja, sillä ihmisten ja eläinten kuvaaminen ei ollut uskonnollisista syistä sallittua.


title: Arabeski (taide)

text: Arabeski omaksuttiin myös länsimaiseen taiteeseen, ja kaarevalinjaisia arabeskikuvioita käytettiin renessanssista lähtien muun muassa käsikirjoitusten, seinien, huonekalujen sekä metallitöiden ja keramiikan koristeaiheina. Länsimaisiin arabeskikuvioihin yhdistettiin usein myös ihmishahmoja, eläimiä ja kukkia.


title: Bore (varustamo)

text: Bore Ltd. on suomalainen laivanvarustamo, joka on osa Spliethoff -yhtiötä, joka osti varustamon sen pitkäaikaiselta omistajalta Rettig Groupilta vuonna 2016.


title: Bore (varustamo)

text: Rettig (Bore) on harjoittanut merenkulkua runsaat sata vuotta, alun perin Ångfartygs AB Bore perustettiin 1897 Turussa harjoittamaan ympärivuotista matkustajalaivaliikennettä Turun ja Tukholman välillä. Ainoastaan 1990-luvun alussa Bore Line -nimeä käytti Finnlines viisi vuotta, ja Rettigin omistamat "Boren" laivat kulkivat nimen Rettig-varustamo alla. Silja Line oli alkujaan Boren, Suomen Höyrylaiva Oy:n ja ruotsalaisen Svea-varustamon yhteisyritys, joka oli jatkoa Boren, Svean ja Suomen Höyrylaivan vuonna 1918 solmimalle yhteisliikennesopimukselle. Bore irrottautui Siljasta vuonna 1980 ja keskittyi rahtiliikenteeseen.


title: Bore (varustamo)

text: Bore myi alkuvuodesta 2005 viisi alusta eli puolet koko laivastostaan, mikä herätti julkisuudessa epäilyksiä varustamotoiminnan lopettamisesta. Yhtiö kuitenkin osti elokuussa 2005 Bror Husell Chartering -varustamon, jolloin sen toimitusjohtaja ilmoitti että päinvastoin, kyse on laajentamisesta. Seuraavana vuonna Bore osti nauvolaisen Engship-varustamon, ja kaupassa Borelle tuli 11 alusta. Loppuvuodesta 2007 Borella oli 22 alusta.


title: Bore (varustamo)

text: Varustamon toimitusjohtaja on Håkan Modig.


title: Morits

text: Morits (myös Morits Saksilainen, ; 21. maaliskuuta 1521 Freiberg – 11. heinäkuuta 1553 Sievershausen) oli Saksin herttua vuodesta 1541 ja Saksin vaaliruhtinas vuodesta 1547. Hän oli kunnianhimoinen mutta opportunistinen hallitsija ja onnistui hankkimaan taitavalla diplomaattisella luovimisella huomattavia saavutuksia, muun muassa anastamalla Schmalkaldenin sodan aikana serkultaan Juhana Fredrikiltä Saksin vaaliruhtinaan tittelin ja maat. Samalla Saksin vaaliruhtinaskunnan hallinta siirtyi Wettinien suvun ernestiläiseltä haaralta Moritsin edustamalle albertilaiselle sukuhaaralle.


title: Morits

text: Moritsin vanhemmat olivat Saksin herttua Henrik Hurskas ja Katariina Mecklenburgilainen. Hän seurasi isäänsä vuonna 1541 pääasiassa historiallisesta Meissenin rajakreivikunnasta muodostuneen Saksin herttuakunnan johdossa. Vaikka Morits olikin protestantti, hän tuki katolista keisari Kaarle V:tä tämän sodissa turkkilaisia (1542), Kleven herttuakuntaa (1543) ja Ranskaa (1544) vastaan. Vuonna 1542 alkanut kiista eräiden Saksin kirkollisesti hallittujen kaupunkien herruudesta ajoi Moritsin vastakkain Saksin vaaliruhtinaskuntaa hallinneen serkkunsa Juhana Fredrikin kanssa. Kun Juhana Fredrikin johtaman, Saksan protestanttisten valtioiden muodostaman Schmalkaldenin liiton ja Kaarle V:n välinen sota oli vuonna 1546 puhkeamaisillaan, Morits liittoutui salaa keisarin kanssa saatuaan suullisen lupauksen Juhana Fredrikin vaaliruhtinuuden siirtämisestä hänelle palkintona avusta. Schmalkaldenin liiton armeijan operoidessa Etelä-Saksassa keisaria vastaan Morits hyökkäsi suojattomaan vaaliruhtinaskuntaan. Moritsin ja keisarin armeijat löivät yhdessä Schmalkaldenin liiton armeijan Mühlbergin taistelussa huhtikuussa 1547. Juhana Fredrik pakotettiin luovuttamaan vaaliruhtinaan arvo ja pääosa valtakunnastaan Moritsille.


title: Morits

text: Morits kääntyi pian myös Kaarle V:tä vastaan, sillä hän ei hyväksynyt keisarin pyrkimystä palauttaa katolinen usko väkisin Pohjois-Saksaan. Keisari myös piti vangittuna Schmalkaldenin liiton johtajiin kuulunutta Moritsin appea, Hessenin maakreivi Filip Jalomielistä, vaikka oli luvannut Moritsille taata tämän vapauden. Kun Kaarle V pyysi Moritsia valtaamaan kapinoivan Magdeburgin kaupungin, Morits kokosikin oman armeijansa ja solmi vuonna 1551 salaisen liiton Saksan protestanttisten ruhtinaiden ja Ranskan kuningas Henrik II:n kanssa. Henrik valtasi Metzin ja Verdunin ja Morits piiritti Frankfurtia, mutta ei onnistunut valtaamaan sitä. Keväällä 1552 Moritsin ja hänen uusien liittolaistensa armeijat valtasivat koko eteläisen Saksan ja uhkasivat jo Kaarle V:n päämajakaupunkia Innsbruckia, jolloin keisari joutui pakenemaan ja vapauttamaan vuodesta 1547 vankeina olleet Juhana Fredrikin ja Filip Jalomielisen. Alakynteen joutunut Kaarle oli pakotettu solmimaan elokuussa 1552 Passaun rauhansopimuksen, jolla taattiin protestanttien oikeudet Saksassa. Morits palasi nyt keisarin liittolaiseksi ja osallistui taisteluihin turkkilaisia vastaan Unkarissa. Sen jälkeen hän palasi Saksaan johtamaan sotaa aiempaa liittolaistaan, Passaun sopimuksen ulkopuolelle jättäytynyttä Brandenburg-Kulmbachin rajakreivi Albrekt II Alcibiadesta vastaan. Morits löi Albrektin armeijan Sievershausenin taistelussa 9. heinäkuuta 1553, mutta haavoittui itse kuolettavasti ja kuoli kaksi päivää myöhemmin.


title: Morits

text: Moritsin puoliso oli Hessenin Filip Jalomielisen tytär Agnes. Heille ei syntynyt poikia, joten Moritsin seuraajaksi tuli hänen nuorempi veljensä August. Moritsin tytär Anna Saksilainen nai Hollannin Vilhelm I Oranialaisen.


title: Johannes Daubert

text: Johannes Philipp Wilhelm Erich Daubert (8. kesäkuuta 1877 Braunschweig, Saksa - 11. joulukuuta 1947) oli saksalainen filosofi ja fenomenologi, joka kuului realistiseen Münchenin fenomenologiseen suuntaukseen.


title: Johannes Daubert

text: Daubert opiskeli mm. filosofiaa, psykologiaa ja estetiikkaa Göttingenin yliopistossa Julius Baumannin, Georg Elias Müllerin ja Robert Vischerin kanssa, sekä Münchenin yliopistossa Theodor Lippsin oppilaana. Viimeksi mainitussa hän liittyi oppilaiden muodostamaan "Psychologischer Verein" -yhdistykseen. Daubert osallistui myös mm. Hans Corneliuksen ja Alexander Pfänderin luennoille. Hän sai vaikutteita myös John Stuart Millin ja David Humen empirismistä.


title: Johannes Daubert

text: Vuonna 1902 Daubert tutustui Edmund Husserliin. Vuonna 1905 joukko opiskelijoita siirtyi Münchenistä Göttingeniin osallistuakseen Husserlin luennoille. Daubertin lisäksi heihin kuuluivat mm. Fritz Weinmann, Adolf Reinach ja Alfred Schwenniger. Tätä kautta Daubert sai muiden ohella vaikutteita fenomenologiasta.


title: Johannes Daubert

text: Vuonna 1912 Husserl, Pfänder, Daubert ja Moritz Geiger saivat ajatuksen perustaa fenomenologinen vuosikirja "Jahrbuch für Philosophie und phänomenologische Forschung". Vuonna 1913 siinä ilmestyi Husserlin "Ideen", joka esitteli tämän uuden transsendentaalisen fenomenologian.


title: Johannes Daubert

text: Daubert oallistui ensimmäiseen maailmansotaan länsirintamalla, ja sai useita ylennyksiä ja kunniamerkkejä. Sodan jälkeen hän halusi vetäytyä yliopistomaailmasta maalaiselämään perheineen. Hän piti kuitenkin edelleen yhteyttä Husserliin ja Pfänderiin. Jälkimmäisen vaikutuksesta Daubert alkoi vähitellen suhtautua yhä kriittisemmin Husserlin transsendentalismiin.


title: Johannes Daubert

text: Daubertin kuoltua vuonna 1947 hänen käsikirjoituksensa jäivät maatilalle, ja ne siirrettiin kirjastoihin vasta vuonna 1967. Daubertin käyttämän erikoisen pikakirjoituksen vuoksi vasta Karl Schuhmann kykeni vuonna 1976 tulkitsemaan hänen käsikirjoituksensa, ja niitä alettiin julkaista.


title: Johannes Daubert

text: Postuumit kriittiset laitokset:


title: Antti Santaholma

text: Antti Juhonpoika Santaholma (sukunimi alun perin Pahikkala) () oli keskipohjalainen kauppias, laivanvarustaja, sahateollisuuden harjoittaja ja maanviljelijä.


title: Antti Santaholma

text: Santaholman vanhemmat olivat talollinen Juho Antinpoika Ventelä eli Pahikkala ja Susanna Matintytär Rahkola. Hän oli naimisissa vuodesta 1864 Josefiina Amalia Helanderin (1834 – 1914) kanssa. Heillä oli viisi poikaa: Sivert, Juhani, Antti, Olli ja Oskari. Oskari Santaholmasta (1878 – 1956) tuli A. Santaholma Oy:n toimitusjohtaja vuonna 1924.


title: Antti Santaholma

text: Saatuaan perusopetusta luku- ja laskutaidossa pastori Alceniukselta Santaholma ryhtyi kauppa-apulaiseksi ja vuonna 1866 hän perusti oman kauppakartanonsa Kalajoen markkinapaikalle. Hän osti viljaa, voita, potaskaa ja tervaa sekä myi nahkoja, suolaa, rautaa ja muita maataloudessa tarvittuja artikkeleja. Hänellä oli myös kauppansa yhteydessä nahkatehdas, jossa valmistettiin vuotia sekä kotimaasta että ulkomailta hankituista nahoista. Hän osti näihin aikoihin myös Santaholma-nimisen maatilan ja ryhtyi käyttämään tilan nimeä sukunimenään. Santaholman liiketoimet lähtivät nousuun 1860-luvun suurten nälkävuosien aikana, jolloin hän tuotti Pietarista ostamaansa viljaa laivoilla suoraan Kalajoen satamaan, jauhatti viljan omistamissaan vesimyllyissä ja myi sen eteenpäin. Seuraavina vuosina hän alkoi tuottaa suuria määrä tervaa sisämaasta Kalajoelle, josta se lastattiin ulkomaille vietäväksi. Hän harjoitti myös suurimittaista viljakauppaa ja alkoi ostaa metsiä Kalajoen yläjuoksun varrelta. Tukit sahattiin Santaholman omissa vesisahoissa ja sahatavara myytiin ulkomaille. Hän ryhtyi myös hankkimaan omia laivoja. Ensimmäinen, vuonna 1874 Kalajoella rakennettu parkki "Kalaja", upposi 1885 Atlantilla ja aiheutti Santaholmalle suuret taloudelliset tappiot. Myöhemmin hän osti "Joutsen"-nimisen purjelaivan, jolla kuljetettiin puutavaraa ja tervaa Englantiin ja Saksaan. Tervakaupan alkaessa hiipua 1800-luvun lopulla Santaholma alkoi louhia Kalajoen tummaa graniittia ja käynnisti 1890 raakakiven viennin Englantiin ja Skotlantiin. Vuonna 1904 hän perusti vielä kivihiomonkin, jossa kiviä jalostettiin pidemmälle ennen niiden myyntiä. Hiomon toiminta jatkui vuoteen 1918.


title: Antti Santaholma

text: Vuonna 1903 Santaholma perusti poikiensa kanssa A. Santaholma Oy-nimisen osakeyhtiön, joka omisti samana vuonna perustetun Jokisuun höyrysahan Kalajoella. Yhtiön toiminta laajeni, kun 1905 Pyhäjoella aloitti toimintansa Pohjois-Suomen ensimmäinen puuhiomo. Vuonna 1915 yhtiö hankki vielä sahan Haukiputaalta ja 1934 Pirttiniemen sahan Raahesta. A. Santaholma Oy oli parhaimpina aikoinaan Kalajoen suurin työnantaja. Jokisuun sahan toiminta jatkui sota- ja pulavuosien aiheuttamista katkoista huolimatta vuoteen 1996 saakka.


title: Antti Santaholma

text: Santaholma teki myös monia lahjoituksia kotikunnassaan Kalajoella. Hän muun muassa hankki Kalajoen kirkkoon 24-äänikertaiset urut ja lahjoitti omistamansa äitinsä syntymätalon Rahkolan Kalajoen kunnalle. Taloon perustettiin 1920 Kalajoen kunnalliskoti.


title: Perihelikiertymä

text: Perihelikiertymä eli periheliliike on ilmiö, joka tarkoittaa, että planeetan tai muun taivaankappaleen periheli eli sen radan Aurinkoa lähimpänä oleva kohta ei pysy aina samalla puolella Aurinkoa.


title: Perihelikiertymä

text: Merkuriuksen radan perihelin kiertymä on ollut vaikeimmin selitettäviä ilmiöitä tähtitieteessä, ja sen selittämiseen on kaatunut moni uusi teoria.


title: Perihelikiertymä

text: Merkuriuksen radan periheli kiertyy hieman joka kierroksella. Havainnoitu liike on yli 1,5 astetta vuosisadassa. 90 % tästä selittyy planeetan pyörimisakselin suunnan muutoksesta, prekessiosta. Jäljelle jäävä kiertymä on 531 kaarisekuntia vuosisadassa, eli noin 0,15 astetta. Tästä Venus aiheuttaa puolet ja muiden planeettojen aiheuttamien häiriöiden poiston jälkeen jää jäljelle 43 kaarisekunnin ylimääräinen kiertymä vuosisadassa.


title: Perihelikiertymä

text: Ylimääräisen, selittymättömän, kiertymän syyksi arveltiin aikoinaan hypoteettista Vulkanus-planeettaa, joka oletettiin kiertävän Aurinkoa Merkuriuksen radan sisäpuolella. Kiertoratansa takia se olisi käytännössä ollut näkyvissä vain täydellisten auringonpimennysten aikana. 1800- ja 1900-lukujen vaihteessa monet tähtitieteilijät yrittivätkin etsiä sitä aina auringonpimennyksen sattuessa. Vulkanuksesta ei kuitenkaan saatu yhtään luotettavaa havaintoa.


title: Perihelikiertymä

text: Vasta Albert Einsteinin vuonna 1916 kehittelemä yleinen suhteellisuusteoria kykeni selittämään Merkuriuksen perihelikiertymän poikkeaman ilman tuntematonta planeettaa. Einstein osoitti, että jos planeetan kiertoradan isoakselin puolikas on formula_1, radan eksentrisyys "e" ja kiertoaika "T", suhteellisuusteoreettiset ilmiöt saavat aikaan, että yhden kierroksen aikana periheli kiertyy kulman


title: Perihelikiertymä

text:
verran (radiaaneina), missä "c" on valonnopeus. Kun tähän sijoitetaan Merkuriuksen radan arvot: isoakselin puolikas noin 57,9 miljoonaa kilometriä eli 57,9 · 10 m, radan eksentrisyys 0,206 ja kiertoaika 87,97 d eli noin 7,6 · 10 s sekä valonnopeus 3 · 10 m/s, saadaan tulokseksi
formula_3 = 5,028 · 10 radiaania, toisin sanoen noin 2,88 · 10 astetta eli 0,104 kaarisekuntia. Sadassa vuodessa Merkurius tekee noin 415 kierrosta, joten tästä aiheutuva kiertymä tämän pituisena aikana on noin 43 kaarisekuntia, mikä varsin tarkoin vastaa havaittua perihelikiertymän poikkeamaa.


title: Perihelikiertymä

text: Myös Maan radan periheli kiertyy siten, että Maan perihelin argumentti kasvaa noin 0,27 astetta vuosisadassa. Kestää 134 000 vuotta, ennen kuin Maan radan periheli on jälkeen samalla puolella Aurinkoa kiintotähtien suhteen.


title: Perihelikiertymä

text: Samaan aikaan Maan pyörimisakseli kiertyy eli suorittaa prekessioliikettä, ja kestää noin 25 771 vuotta, ennen kuin se on jälleen samassa asennossa tähtien suhteen. Samassa ajassa ne kohdat Maan radasta, jossa Maa on tiettyinä aikoina vuodessa esimerkiksi kevät- ja syyspäiväntasauksena, tekevät täyden kierroksen Auringon ympäri. Nämä kaksi ilmiötä, perihelikiertymä ja prekessio, saavat yhdessä aikaan, että noin 21 000 vuoden välein Maa on perihelissä samaan aikaan vuodessa. Nykyisin Maa on perihelissä vuosittain 4. tammikuuta, mutta 5000 vuotta sitten tämä tapahtui syyspäiväntasauksen, 5000 vuoden kuluttua kevätpäiväntasauksen aikoihin.


title: Perihelikiertymä

text: Näiden ilmiöiden vuoksi eri vuodenaikojen pituus vaihtelee, ja niiden arvellaan osaltaan vaikuttaneen ilmaston vaihteluihin ja esimerkiksi jääkausien syntyyn. Tämä 21 000 vuoden jakso onkin yksi ilmastonmuutosten selitykseksi esitetyistä Milankovićin jaksoista.


title: Perihelikiertymä

text: Oheinen kaavio esittää ilmiön vaikutusta vuodenaikojen pituuksiin pohjoisella pallonpuoliskolla. Keplerin toisen lain mukaan vuodenaikojen pituudet ovat verrannollisia niitä vastaavien, radan sisäpuolelle jäävien alueiden pinta-aloihin. Kun radan eksentrisyys on suurimmillaan, ne päiväntasausten ja -seisausten mukaan määritellyt vuodenajat, jolloin Maa kulloinkin on kauimpana Auringosta, ovat merkittävästi muita vuodenaikoja pidempiä.


title: Ace Baby Ace

text: Ace Baby Ace oli Orland Corbenin vuonna 1923 suunnittelema yksipaikkainen pienlentokone. Kun sen piirustukset tulivat vuonna 1929 myyntiin, se oli maailman ensimmäinen itserakennettavana markkinoitu lentokone. Koneen piirustukset ovat yhä myynnissä, ja koneita rakennetaan nykyäänkin.


title: Adolf Reinach

text: Adolf Bernhard Philipp Reinach (23. joulukuuta 1883 Mainz, Saksa – 16. marraskuuta 1917 Diksmuide, Belgia) oli saksalainen filosofi, Münchenin fenomenologiseen suuntaukseen kuulunut fenomenologi sekä oikeusteoreetikko.


title: Adolf Reinach

text: Reinach opiskeli Mainzin Ostergymnasiumissa, ja myöhemmin Münchenin yliopistossa, jossa hän luki pääasiassa psykologiaa ja filosofia Theodor Lippsin oppilaana. Tällöin hän tutustui Moritz Geigeriin, Otto Selziin, Aloys Fischerin ja Johannes Daubertiin. Myöhemmin hän tutustui myös Alexander Pfänderiin. Vuosina 1903-1904 hän tutki monien muiden tavoin erityisesti Edmund Husserlia, ennen kaikkea tämän teosta "Logische Untersuchungen".


title: Adolf Reinach

text: Reinach väitteli tohtoriksi vuonna 1904 väitöskirjallaan "Über den Ursachenbegriff im geltenden Strafrecht", joka käsitteli oikeusteoriaa. 1905 monet Lippsin oppilaista, Reinach mukaan luettuna, siirtyivät Göttingeniin osallistuakseen Husserlin luennoille. Reinach palasi Müncheniin myöhemmin vuonna 1905, ja jatkoi 1906-1907 opintojaan Tübingenissä. Hän osallistui mm. useille oikeusteoreetikko Ernst Belingin kursseille.


title: Adolf Reinach

text: Husserlin tuella Reinach sai habilitaation Göttingenin yliopistosta vuonna 1909. Hänen luennoistaan ja tutkimuksistaan on ilmeistä, että tuohon aikaan hän sai Husserlin lisäksi vaikutteita myös Daubertilta ja Anton Martyltä. Reinach itse puolestaan on innoittanut useita nuoria fenomenologeja, kuten Wilhelm Schapp, Dietrich von Hildebrand, Alexandre Koyré ja Edith Stein. Fenomenologian lisäksi Reinach luennoi mm. Platonista ja Immanuel Kantista.


title: Adolf Reinach

text: Vuonna 1912 Reinach perusti yhdessä Geigerin ja Pfänderin kanssa fenomenologisen "Jahrbuch für Philosophie und phänomenologische Forschung" -julkaisun, jonka päätoimittajana toimi Husserl.


title: Adolf Reinach

text: Fenomenologian lisäksi Reinachin nimiin on laitettu J. L. Austinin ja John Searlen puheaktien teorian esityö: "Die apriorischen Grundlagen des bürgerlichen Rechtes" on systemaattinen tutkielma sosiaalisista akteista mm. yksityisoikeuden apriorisina perusteina. Reinachin työ perustui pitkälti Husserlin merkityksen analyysiin sekä Daubertin kritiikkiin sitä kohtaan. Myös Pfänder teki samaan aikaan tutkimusta määräyksistä, lupauksista yms.


title: Adolf Reinach

text: Husserlin julkaistua teoksensa "Ideen" vuonna 1913, Reinach ja monet muut fenomenologit päättivät pysyä lähempänä Husserlin varhaisempaa fenomenologista näkemystä, sen sijaan että olisivat seuranneet Husserlia idealismiin ja transsendentaaliseen fenomenologiaan.


title: Adolf Reinach

text: Ensimmäisen maailmansodan puhjettua Reinach liittyi vapaaehtoisena armeijaan. Monien taistelujen ja rautaristin jälkeen hän kaatui Diksmuiden edustalla Flanderissa 16. marraskuuta 1917.


title: Adolf Reinach

text: Merkittävimpiä julkaisuja:


title: Adolf Reinach

text: Kootut teokset:


title: Göran Sonnevi

text: Göran Sonnevi (s. 2. lokakuuta 1939) on ruotsalainen runoilija ja kirjallisuuden kääntäjä. Hänelle on myönnetty uransa aikana useita palkintoja, kuten Svenska Dagbladetin kirjallisuuspalkinto (1979), Ruotsin akatemian pohjoismainen palkinto (2005) ja Pohjoismaiden neuvoston kirjallisuuspalkinto (2006). Viimeksi mainittu tuli runokokoelmasta "Valtameri" (Oceanen, 2005).


title: Mielummin vanha kuin aikuinen

text: Mielummin vanha kuin aikuinen on suomalaisen muusikon Kauko Röyhkän kahdeksas studioalbumi. Se julkaistiin sekä LP- että CD-formaateissa vuonna 1987. Albumista julkaistiin vuonna 2000 remasteroitu CD-versio, joka sisältää myös "Paha maa" -minialbumin.


title: Mielummin vanha kuin aikuinen

text:
Sävellykset ja sanoitukset Kauko Röyhkä, paitsi A1 "Matkustaa" säv. Maritta Kuula ja Kauko Röyhkä sekä B4 "Kolme asetelmaa" säv. Heikki Tikka, Kauko Röyhkä ja Jarmo Heikkinen. Sovitukset Kauko Röyhkä & Narttu.
Sävellykset ja sanoitukset Kauko Röyhkä, paitsi 1 "Paha maa" säv. Kauko Röyhkä ja Tommi Viksten / 2 "Pois valoista" säv. Kauko Röyhkä ja Heikki Tikka / 5 "Väärässä filmissä" säv. Kauko Röyhkä ja Heikki Tikka.
Sovitukset Kauko Röyhkä & Narttu.


title: Alexander Pfänder

text: Alexander Pfänder (7. helmikuuta 1870 Iserlohn, Saksa – 18. maaliskuuta 1941 München, Saksa) oli saksalainen filosofi ja Münchenin fenomenologiseen suuntaukseen kuulunut fenomenologi. Pfänder oli Theodor Lippsin oppilaana Münchenin yliopistossa. Hän opetti yliopistossa vuodesta 1901, toimien vuosina 1930–1935 professorina.


title: Ihmelapsi (albumi)

text: Ihmelapsi on suomalaisen muusikon Kauko Röyhkän 9. studioalbumi. Se julkaistiin sekä LP-, että CD-formaatissa vuonna 1988.


title: Ihmelapsi (albumi)

text: Albumista julkaistiin remasteroitu CD-versio vuonna 2000.


title: Ihmelapsi (albumi)

text: Sävellykset ja sanoitukset Kauko Röyhkä, paitsi A2-säv. Maritta Kuula, B2-säv. Röyhkä ja Huldén, san. Uuno Kailas, sekä B3-säv. Mats Huldén.


title: Ihmelapsi (albumi)

text: Sovitukset Kauko Röyhkä & Narttu.


title: Félix Arvers

text: Félix Arvers (23. heinäkuuta 1806 – 7. marraskuuta 1850) oli ranskalainen runoilija. Hänen maineensa perustuu pitkälti runoon "Sonnet d'Arvers", joka julkaistiin alun perin osana kokoelmaa "Mes heures perdues" vuonna 1833.


title: Ferengien hankintasäännöt

text: Ferengien hankintasäännöt ovat kuvitteellisessa "Star Trek" -universumissa esiintyvä joukko ohjeita, joiden on tarkoitus varmistaa äärikapitalististen ferengien liiketoiminnan kannattavuus. Ensimmäisen säännön loi Gint, Ferengien liittouman ensimmäinen suurnagus, joka antoi säännölle järjestysnumeron 162 luodakseen kysyntää vielä silloin määrittelemättömille 161:lle sitä edeltävälle säännölle. Sääntöjen yhteismääräksi on kerrottu 285, mutta kaikkia niistä ei ole koskaan julkaistu. Niiden esitetään sarjassa olevan lähinnä uskontoon verrattavassa asemassa ferengien yhteiskunnassa.


title: Ferengien hankintasäännöt

text: Suurimman osan hankintasäännöistä on luonut Ira Steven Behr, joka toimi tuottajana "ssa". Suuri osa niistä julkaistiin kirjassa "The Ferengi Rules of Acquisition" (ISBN 0-671-52936-6).Hankintasääntöjen lisänä ovat "Hankinnan viisi astetta":


title: Blaise Cendrars

text: Frédéric Louis Sauser eli Blaise Cendrars (1. syyskuuta 1887 La Chaux-de-Fonds – 21. tammikuuta 1961 Pariisi) oli sveitsiläinen, vuonna 1916 Ranskan kansalaisuuden saanut runoilija ja kirjailija.


title: Blaise Cendrars

text: Cendrars muutti vuonna 1910 Pariisiin, jossa hän tutustui Guillaume Apollinaireen. Cendrars palveli ensimmäisessä maailmansodassa, kunnes sai vuonna 1915 vapautuksen haavoittumisen seurauksena.


title: Blaise Cendrars

text: Cendrars matkusteli elämänsä aikana paljon; hän vieraili muun muassa Venäjällä, Mantšuriassa, Kiinassa, Brasiliassa ja Espanjassa. Viimeiset vuotensa hän vietti Pariisissa, jossa hän kuoli 73-vuotiaana.


title: Viognier

text: Viognier on viinin valmistukseen käytettävä valkoinen viinirypälelajike. Ensimmäiset tiedot sen viljelystä ovat Pohjois-Rhônesta 1700-luvulta. On kuitenkin olemassa viitteitä siitä, että lajiketta olisi viljelty Burgundin alueella jo noin 2000 vuotta sitten.


title: Viognier

text: Se oli maailmalla pitkään lähes tuntematon, mutta 2000-luvulla siitä on tullut yksi tunnetuimmista rypäleistä. Siitä tuotetaan yleensä kuivia, syvän keltaisia, alkoholipitoisia, vähähappoisia ja voimakasaromisia valkoviinejä.


title: Oksana Udmurtova

text: Oksana Pavlovna Udmurtova (), (s. 1. helmikuuta 1982, Grahovon piiri, Udmurtia, Venäjän SFNT, Neuvostoliitto) on venäläinen yleisurheilija, jonka päälaji on pituushyppy.


title: Oksana Udmurtova

text: Udmurtova sijoittui Helsingin MM-kilpailuissa 2005 pituushypyssä kuudenneksi ja Moskovan sisäratojen MM-kisoissa 2006 seitsemänneksi. Göteborgin EM-kilpailuissa 2006 hän sai pronssia tuulituloksella 669. Birminghamin halli-EM-kilpailuissa 2007 hän sijoittui kolmiloikassa neljänneksi ja saman vuoden pituudessa kolmanneksi. Pekingin olympialaisissa 2008 hän oli pituushypyssä kuudes.


title: Oksana Udmurtova

text: Udmurtova on voittanut myös useita maansa sekä sisä- että ulkoratojen mestaruuksia. Hänen ennätyksensä pituushypyssä on 702 cm, jonka hän hyppäsi Dohassa 12. toukokuuta 2006. Kolmiloikassa hänen ennätyksensä on 14,85 m, jonka hän hyppäsi 31. elokuuta 2008 Padovassa. Hallissa hän on hypännyt pituutta 689 (2006) ja kolmiloikkaa 14,94 (2008).


title: Mathieu Kassovitz

text: Mathieu Kassovitz (s. 3. elokuuta 1967 Pariisi, Ranska) on ranskalainen elokuvaohjaaja, käsikirjoittaja, näyttelijä ja tuottaja, joka tunnetaan parhaiten elokuvastaan "Viha" (1995).


title: Mathieu Kassovitz

text: Kassovitz syntyi Pariisissa 1967. Hänen isänsä on juutalainen ja Unkarista kotoisin oleva ohjaaja ja käsikirjoittaja Peter Kassovitz, joka jätti maan Unkarin kansannousun aikaan vuonna 1956, ja äitinsä ranskalainen Chantal Rémy. Kassovitz oli naimisissa Julie Mauduechin kanssa, ja heillä on Carmen-niminen tytär.


title: Mathieu Kassovitz

text: Ohjaajana Kassovitzin läpimurtoteoksena voitaneen pitää elokuvaa "Viha" (La Haine), josta hänet palkittiin muun muassa Cannesin elokuvajuhlilla parhaan ohjaajan palkinnolla ja parhaan elokuvan César-palkinnolla. Vihaa on seurannut muutama kaupallisestikin hyvin menestynyt elokuva, kuten "Purppuravirrat", jonka pääosia esittävät Jean Reno ja Vincent Cassel, sekä "Gothika" pääosassaan Halle Berry.


title: Mathieu Kassovitz

text: Hän on myös näytellyt muutamissa elokuvissa, kuten pienessä sivuroolissa "Vihassa" ja yhtä pääosaa toisessa omassa ohjauksessaan "Café au lait", sekä Jacques Audiard’n elokuvassa "Regarde les hommes tomber" (1994). Tunnetuin hänen roolinsa on kuitenkin Nino Quincampoixin hahmo Jean-Pierre Jeunet’n ohjaamassa "Améliessa".


title: Mathieu Kassovitz

text: Kassovitz oli Cannesin elokuvajuhlien tuomariston jäsenenä vuonna 2001.


title: Liquid Trio Experiment

text: Liquid Trio Experiment on yhdysvaltalainen instrumentaalista, melodista ja teknistä progressiivista metallia soittava yhtye. Se sai alkunsa, kun Magna Carta -levy-yhtiön Mike Varney pyysi vuonna 1997 Dream Theaterin rumpalia Mike Portnoyta kasaamaan ympärilleen ”all-stars”-kokoonpanon, jonka nimeksi valittiin Liquid Tension Experiment. Lopulta kokoonpanoksi muodostui Portnoy, kitaristi John Petrucci (Dream Theater), kosketinsoittaja Jordan Rudess (Dixie Dregs, nyk. Dream Theater) ja basisti Tony Levin (Yes, King Crimson). Yhtye soitti fuusiojazz-vaikutteista Dream Theaterin tyylistä musiikkia, mutta ilman laulua.


title: Liquid Trio Experiment

text: Liquid Tension Experimentin toisen albumin äänitysten aikaan vuonna 1998 kitaristi Petrucci joutui poistumaan äänityksistä, koska hänen vaimonsa Rena oli synnyttämässä. Muut jäsenet päättivät nauhoittaa sillä välin improvisoitua musiikkia. Jotkut syntyneistä kappaleista päätyivät myöhemmin perustaksi "Liquid Tension Experiment 2" -albumin kappaleille. Magna Carta julkaisi 23. lokakuuta 2007 nämä improvisoidut jamit albumilla "Spontaneous Combustion" nimellä Liquid Trio Experiment.


title: Hyökkääjät

text: Hyökkääjät () on Marvel-kustantamon sarjakuvissa esiintyvä supersankariryhmä. Ryhmän loivat käsikirjoittaja Roy Thomas ja taiteilija Sal Buscema. Hyökkääjät esiintyivät ensimmäisen kerran amerikkalaisen "The Avengers" -lehden numerossa #71 (joulukuu 1969).


title: Hyökkääjät

text: Hyökkääjät esiintyivät ensimmäisen kerran Marvel-universumin jatkumossa tarinoissa, jotka sijoittuivat Toiseen maailmansotaan. Tarinoissa käytettiin Timely Comics-kustantamon hahmoja (Timely oli Marvel-kustantamon edeltäjä 1940-luvulla). Näitä hahmoja olivat Kapteeni Amerikka (Steve Rogers), hänen poika-apurinsa Bucky (James Barnes), Ihmissoihtu, Ihmissoihdun apuri Toro ja prinssi Namor. Yhdessä sankarit vastustivat Adolf Hitleriä ja Natsi-Saksan sotavoimia. Kun sankarit pelastivat Britannian pääministerin Winston Churchillin Ylimieheltä, kiitollinen Churchill ehdotti, että sankareiden pitäisi liittyä yhteen joukkueeksi, Hyökkääjiksi.


title: Hyökkääjät

text: Hyökkääjät taistelivat Akselivaltoja vastaan kaikkialla maailmassa, kunnes tapasivat Britanniassa lordi James Montgomery Falsworth, alkuperäisen Britti-Jackin. Falsworth liittyi joukkueeseen ja tarjosi heille tukikohdan Englannista. Myöhemmin Falsworthin lapset Brian ja Jacqueline (Spitfire) liittyivät ryhmään. Vielä myöhemmin ryhmään liittyivät Neiti Amerikka ja Singahtaja.


title: Hyökkääjät

text: Ryhmä jatkoi väsymättä taisteluaan maailmansodan kohtaloissa ja Kapteeni Amerikan sekä Buckyn kuollessa ryhmä tunsi syvää surua näiden poismenon johdosta.


title: Émile Nelligan

text: Émile Nelligan (24. joulukuuta 1879 Montréal, Quebec – 18. marraskuuta 1941 Montréal, Quebec) oli kanadalainen ranskaksi kirjoittanut runoilija.


title: Émile Nelligan

text: Nelligan syntyi Montréalissa irlantilaiselle isälle ja kanadanranskalaiselle äidille. Hän aloitti ja loi uransa hyvin nuorena; varhaisia runoja julkaistiin Montréalissa jo niiden kirjoittajan ollessa 16-vuotias.


title: Émile Nelligan

text: Nelligan joutui vuonna 1899 sairaalahoitoon jouduttuaan psykoottiseen tilaan, josta hän ei koskaan toipunut täydellisesti. Suurimman maineensa hän saavutti vasta sairastumisensa ja varsinkin vuonna 1941 tapahtuneen kuolemansa jälkeen; vuonna 1979 alettiin jakaa pohjoisamerikkalaista ranskankielisen runouden Émile Nelligan -palkintoa.


title: Martin Annen

text: Martin Annen (s. 12. helmikuuta, 1974) on sveitsiläinen rattikelkkailija, ja viisinkertainen arvokisamitalisti.


title: Martin Annen

text: Annen voitti ensimmäisen arvokisamitalinsa MM-kisoista 2001, missä hän sai pronssia kahden miehen kelkassa, olympialaisissa 2002 Annenin hyvät otteet jatkuivat, kun hän voitti pronssia kahden miehen kelkasta, MM-kisoissa 2005 tuli jälleen pronssia kahden miehen kelkasta.


title: Martin Annen

text: Olympialaisissa 2006 Annen keräsi kaksi pronssia kahden ja neljän miehen kelkasta, jotka ovat hänen viimeisimmät arvokisamitalinsa.


title: Alfred Schütz

text: Alfred Schütz (13. huhtikuuta 1899 Wien, Itävalta – 20. toukokuuta 1959 New York, Yhdysvallat) oli itävaltalainen filosofi ja sosiologi. Hän opiskeli oikeustiedettä Wienissä, ja tutki myöhemmin fenomenologiaa, yhteiskuntatieteiden metodologiaa sekä muun muassa Edmund Husserlin ja William Jamesin ajattelua. Schütz muutti Yhdysvaltoihin ennen toista maailmansotaa. Suurimman osan elämäänsä hän toimi pankkiirina. Hän myös opetti osa-aikaisesti New School for Social Researchissa New Yorkissa.


title: Alfred Schütz

text: Schütz pyrki kehittämään Husserlin fenomenologiaa yhteiskuntatieteiden filosofian pohjaksi, yhdistettynä Max Weberin sekä johtavien yhdysvaltalaisten sosiologien, kuten George Herbert Mead, teorioihin. Schütz itse ei ollut koskaan Husserlin oppilas, mutta hän ja hänen työtoverinsa Felix Kaufmann tutkivat Husserlin teoksia laajalti. Schützin ensimmäinen teos "Sosiaalisen maailman merkityksekäs rakentuminen" saavutti kuitenkin Husserlin huomion, mikä johti kirjeenvaihtoon ja siihen, että Schütz kävi Husserlin luona ennen tämän kuolemaa vuonna 1938. Hänelle oli tosin tarjottu Husserlin assistentin tointa jo 1930-luvun alkupuolella, mutta hän oli kieltäytynyt.


title: Alfred Schütz

text: Merkittävimpiä julkaisuja:


title: Alfred Schütz

text: Postuumeja julkaisuja:


title: Ignazio Buttitta

text: Ignazio Buttitta (19. syyskuuta 1899 – 5. huhtikuuta 1997) oli italialainen runoilija. Hän oli kotoisin Bagheriasta, Sisilian saarelta, ja kirjoitti sisilian kielellä, joka poikkeaa huomattavasti italian kirjakielestä.


title: M/S Explorer

text: M/S Explorer () oli kanadalaisen GAP Adventures -varustamon omistama Liberian lipun alla purjehtinut risteilyalus. Alus rakennettiin Uudessakaupungissa, Suomessa vuonna 1969, ja se suunniteltiin erityisesti napaseutujen matkustajaliikenteeseen. Vuonna 1984 "Explorer" purjehti ensimmäisenä matkustaja-aluksena Luoteisväylän lävitse. Vuonna 1989 alus osallistui merihädässä olleen argentiinalaisen rahtialuksen pelastustöihin Anvers Islandin edustalla Etelämantereella.


title: M/S Explorer

text: Vuonna 1969 vastavalmistunut alus luovutettiin K/S A/S Explorer & Con haltuun, joka rekisteröi aluksen Norjan lipun alle "Lindblad Explorer" -nimisenä. Kotisatamaksi tuli Oslo. Rekisteröinnin jälkeen alus aloitti risteilyt arktisilla vesillä. 11. helmikuuta 1972 alus ajoi karille lähellä Antarktiksella sijaitsevaa La Plaza Pointia. 25. helmikuuta saksalainen hinaaja veti "Lindblad Explorerin" karilta ja hinasi sen Argentiinan pääkaupunkiin Buenos Airesiin väliaikaisesti kunnostettavaksi. Toukokuun alussa laiva hinattiin Norjaan, jossa se kunnostettiin. Kesäkuussa bahamalainen United Cruising -varustamo osti aluksen ja rekisteröi sen Panaman lipun alle. Vuonna 1980 Lindblad Swire Cruises osti laivan. Kesällä 1982 Salénia -varustamo osti "Lindblad Explorerin" ja rekisteröi sen Ruotsin lipun alle. Kotisatamaksi tuli Tukholma. Joulukuussa 1983 alus siirtyi Ferry Services Curacaon haltuun ja Alankomaiden Antillien lipun alle. Jälleen lokakuussa 1985 omistaja vaihtui, kun Vienna Internationell Shipping Corp osti laivan ja rekisteröi sen Bahaman lipun alle "Society Explorer" -nimisenä. Lokakuussa 1989 "Society Explorer" siirtyi Liberian lipun alle.


title: M/S Explorer

text: Vuonna 1992 Explorer Shipping osti aluksen ja rekisteröi sen "Explorer" -nimisenä Liberian lipun alle. Vuonna 2004 kanadalainen GAP Adventures osti laivan. Uusi omistaja piti laivan edelleen Liberian lipun alla. Marraskuusta 2004 maaliskuuhun 2005 välisen ajan "Explorer" teki risteilyjä Antarktikselle, minkä jälkeen siirtyi risteilemään Amazonille Etelä-Amerikkaan. Kesällä 2005 "Explorer" siirtyi Grönlannin ja Kanadan vesille. Myös vuonna 2006 "Explorer" risteili samoilla vesillä kuin edellisenäkin vuonna.


title: M/S Explorer

text: 23. marraskuuta 2007 "Explorer" törmäsi jäävuoreen Kuningas Yrjön saaren edustalla lähellä Eteläisiä Shetlanninsaaria ollessaan 19 vuorokauden pituisella risteilyllä Etelämantereella. Aluksella oli sata matkustajaa sekä 54 hengen miehistö, jotka evakuoitiin pelastusveneisiin uppoamisvaaran vuoksi, ja siirrettiin edelleen M/S "Nordnorgelle", joka avusti pelastustöissä. "Explorer" upposi myöhemmin samana iltana noin kello 23 Suomen aikaa.


title: M/S Explorer

text: Nobel Caldonian -varustamon mukaan aluksen päällystö oli pääosin kotoisin Skandinaviasta ja miehistö Filippiineiltä.


title: Wouldn’t It Be Nice

text: Wouldn’t It Be Nice on The Beach Boysin kappale "Pet Sounds" -albumilta, yksi levyn tunnetuimmista lauluista. Se julkaistiin singlenä kansainvälisesti (b-puolenaan ”God Only Knows”) ja se nousi Britannian singlelistan sijalle 2. Yhdysvaltain singlelistalla kappale sijoittui kahdeksanneksi.


title: Wouldn’t It Be Nice

text: ”Wouldn’t It Be Nice” on yksi Beach Boysin suurista klassikoista. Yhtyeen levy "Pet Sounds" oli ilmestyessään suurelle yleisölle liiankin haastava ja vaikeasti omaksuttava kokonaisuus, eikä siltä julkaistu hittisinglejä edellisten albumien tapaan. ”Wouldn’t It Be Nice” ja Sloop John B menestyivät kuitenkin hyvin eri maiden singlelistoilla. ”Wouldn’t It Be Nice” kertoo Brian Wilsonin mukaan lapsuuden unelmista. Kappale alkaa sanoilla ”Wouldn’t it be nice if we were older, then we wouldn’t have to wait so long”. Wilson kirjoitti Pet Soundsin tekstit yhdessä Tony Asherin kanssa.


title: Wouldn’t It Be Nice

text: "Pitchfork" valitsi kappaleen 1960-luvun seitsemänneksi parhaaksi.


title: Mario Pestano

text: Mario Pestano (s. 8. huhtikuuta 1978 Tenerife) on espanjalainen yleisurheilija, joka kilpailee pääasiassa kiekonheitossa.


title: Mario Pestano

text: Pestano sai pronssia alle 23-vuotiaiden EM-kilpailuissa Göteborgissa 1999. Hän karsiutui loppukilpailusta Sevillan 1999 ja Edmontonin 2001 MM-kilpailuissa. Münchenin EM-kilpailuissa 2002 hän oli neljäs tuloksella 64,69 ja Pariisin MM-kilpailuissa 2003 kahdeksas. Vuonna 2004 hän karsiutui Ateenan olympialaisten loppukilpailusta.


title: Mario Pestano

text: Pestano sijoittui Helsingin MM-kilpailuissa yhdenneksitoista. Seuraavana vuonna hän oli neljäs Göteborgin EM-kilpailuissa. Osakan MM-kilpailuissa 2007 hän oli kymmenes, Pekingin olympialaisissa 2008 yhdeksäs ja Berliinin MM-kilpailuissa 2009 kymmenes. Barcelonan EM-kilpailuissa 2010 hän sijoittui kuudenneksi ja Daegun MM-kilpailuissa 2011 11:nneksi. Helsingin EM-kilpailuissa 2012 hän sijoittui neljänneksi. Lontoon olympialaisissa hän karsiutui loppukilpailusta. Moskovan MM-kilpailuissa 2013 hän oli kahdestoista.


title: Mario Pestano

text: Pestano voitti 2004 ja Välimeren kilpailut 2005. Euroopan cupin superliigan hän on voittanut 2005 ja 2008 sekä Ibero-Amerikan mestaruuden 2004 ja 2010. Lisäksi hän on sijoittunut kolmanneksi maailmancupissa 2002. Hän pitää hallussaan Espanjan ennätystä kiekonheitossa tuloksella 69,50, jonka hän heitti 27. heinäkuuta 2008 Santa Cruz de Tenerifessä. Hän on voittanut maansa mestaruuden vuosina 2001–2013.


title: Mario Pestano

text: Lähde: IAAF


title: Ypäyssuo

text: Ypäyssuo (), on 20 000 hehtaarin kokoinen aapasuo Venäjän Karjalassa Kalevalan piirissä. Se sijaitsee Kepajoen itäpuolella ja Kemijoen pohjoispuolella ja ulottuu jokien yhtymäkohtaan. Suoalueet jatkuvat sekä etelään että pohjoiseen. Ypäyssuo on pinta-alaltaan aapasoista koko Fennoskandian suurin. Tätä suurempi oli Lokan tekojärven alle jäänyt Euroopan suurin aapasuo Posoaapa.


title: Ypäyssuo

text: Suota on esitetty kansainväliseen soidensuojeluohjelmaan. Suota on tutkittu yhteistyössä suomalaisten ja venäläisten yhteisekskursiolla elokuussa 2003. Tällöin on kartoitettu suon turvevaroja, marjasatoa ja muuta käyttöä sekä uusiutumista.


title: Kjell Askildsen

text: Kjell Askildsen (s. 30. syyskuuta 1929) on norjalainen kirjailija.


title: Kjell Askildsen

text: Askildsen on tullut tunnetuksi varsinkin novellikokoelmillaan, mutta kirjoittanut myös romaanimuodossa. Hänelle myönnettiin vuosina 1983 ja 1991 Norjan "Kritikerprisen". Hän on saanut myös Ruotsin Akatemian Pohjoismaisen kirjallisuuspalkinnon, niin sanotun pikku-nobelin 2009. Askildsenin kirjoja on suomentanut Tarja Teva.


title: Kalle Anttila (liikemies)

text: Kalle Anttila (oikea nimi Kaarlo Einari Anttila) (4. kesäkuuta 1926 Helsinki – 17. helmikuuta 1993 Palm Beach, Florida, Yhdysvallat) oli suomalainen liikemies ja Anttila-tavarataloketjun perustaja.


title: Kalle Anttila (liikemies)

text: Anttilan vanhemmat olivat räätälimestari, toimitusjohtaja Kaarle (Kalle) Johan Jalmari Anttila ja Lea Addie Parantala. Anttilan isä voitti olympiakultaa painissa 1920 ja 1924 ja hänellä oli 1918 perustettu räätälinliike Helsingissä. Tämä liike toimi vuodesta 1932 Anttilan Pukimo Oy nimellä.


title: Kalle Anttila (liikemies)

text: Kalle Anttila pääsi ylioppilaaksi Helsingin Reaalilyseosta ja lähti opiskelemaan yritystaloutta Yhdysvaltoihin Michiganin yliopistoon. Opiskeluaikanaan Anttila oli loma-aikoina työssä Sears, Roebuck and Companyn tavaratalo- ja postimyyntiyrityksessä ja täällä hän sai ajatuksen perustaa oman vastaavan yrityksen Suomeen.


title: Kalle Anttila (liikemies)

text: Anttilan tarinan voidaan katsoa alkaneeksi vuonna 1952, kun Kalle Anttilan perustama postimyyntiyritys Postitusliike Solpa aloitti toimintansa. Silloin alkoi ilmestyä tunnettu postimyyntikuvasto nimeltään "Kuluttajan opas", jonka nimi muuttui myöhemmin "Ostajan oppaaksi". Anttilan esikuvina olivat amerikkalaiset postimyyntiyritykset Sears Roebuck, J. C. Penney ja Montgomery Ward.


title: Kalle Anttila (liikemies)

text: Vuoden kuluttua Solpan perustamisesta, vuonna 1953, perustettiin Kalle Anttila Oy ja vuonna 1954 Suomen ensimmäinen ”alennustavaratalo” Helsingin Sörnäisiin ja Joensuuhun vuonna 1957. Vuonna 1960 avattiin Anttilan tavaratalo Helsingin Tennispalatsissa ja vuonna 1963 avattiin tavaratalo Turussa.


title: Kalle Anttila (liikemies)

text: Anttilan tuotteiden laatuun ei kuitenkaan luotettu, koska tuotteet myytiin niin halvalla. Anttila osti kuitenkin tuotteensa suoraan tehtailta suurina kertaostoksina ja oli näin pystynyt myymään tuotteen eteenpäin halvalla. Vuonna 1960 postimyynnin liikevaihto oli jo yli puoli miljardia silloista markkaa.


title: Kalle Anttila (liikemies)

text: Kalle Anttila esiintyi itsekin Anttilan televisiomainoksissa 1970-luvun alkuvuosina. Vuonna 1975 Anttilan myynti oli noussut 56 miljoonan markan lukuihin ja asiakkaita oli yli 400 000. Suomessa vuoden 1973 öljykriisin jälkeen alkanut laskusuhdanne saattoi kuitenkin Anttilan taloudelliseen vaikeuksiin kohonneiden kustannusten takia. Anttilaa uhkasi lopulta konkurssi kun yrityksen tavarantoimittajat alkoivat keskeyttää toimituksiaan epäillessään yhtiön maksukykyä. Tämä pakotti lopulta Kalle Anttilan myymään tammikuussa 1976 Anttilan Tukolle 18,5 miljoonalla markalla.


title: Kalle Anttila (liikemies)

text: Kalle Anttila erosi pian kaupan jälkeen Anttilan hallituksesta ja muutti Floridaan Yhdysvaltoihin. Täällä hän toimi liikemiehenä ja hän oli mukana muun muassa eräässä kaivosyrityksessä Etelä-Amerikassa ja puutalojen valmistuksessa Suomessa.


title: Masi Oka

text: Masi Oka (, oikea nimi Masayori Oka (岡 政偉), s. 27. joulukuuta 1974 Tokio, Japani) on japanilais–amerikkalainen näyttelijä ja digitaalitehostesuunnittelija.


title: Masi Oka

text: Oka syntyi Tokiossa Japanissa. Hänen vanhempansa erosivat hänen ollessaan kuukauden ikäinen, eikä hän ole koskaan tavannut isäänsä. Oka muutti äitinsä kanssa Los Angelesiin Kaliforniaan ollessaan kuusivuotias. Hän on aina ollut kiinnostunut luonnontieteistä ja matematiikasta, ja 12-vuotiaana hän sai älykkyysosamäärätestistä tulokseksi 180. Kymmenen vuotta myöhemmin hän valmistui Brownin yliopistosta pääaineinaan tietojenkäsittelytiede ja matematiikka.


title: Masi Oka

text: Ensimmäisen työpaikkansa opintojen jälkeen Oka sai George Lucasin omistamasta elokuvien erikoistehosteita tuottavasta Industrial Light & Magic -yhtiöstä (ILM). Hän oli muun muassa mukana kehittämässä vesiefekteihin keskittyvää tietokoneohjelmaa, jota on myöhemmin käytetty esimerkiksi elokuvassa "". Lisäksi hän kehitti muita vesitehosteisiin suuntautuvia tietokoneohjelmia, joita on käytetty monessa projektissa. Hän työskenteli myös "Tähtien sota" -elokuvasarjan kolmen uudemman elokuvan digitehostetiimeissä.


title: Masi Oka

text: Oka kokeili näyttelemistä ensimmäisen kerran vuonna 2000. Hän teki pieniä vierailijarooleja useissa televisio-ohjelmissa ja sai pitkäaikaisemman roolin NBC:n komediasarjasta "Tuho-osasto". Vuonna 2006 Oka valittiin japanilaisen Hiro Nakamuran rooliin televisiosarjassa "Heroes". Hän käänsi itse roolihahmonsa vuorosanat englanninkielisestä käsikirjoituksesta japaniksi.


title: Masi Oka

text: Oka sai vuonna 2006 Golden Globe -ehdokkuuden parhaasta televisiosarjan sivuosaroolista "Heroes"-sarjassa. Näyttelemisen lisäksi hän työskentelee edelleen kolme päivää viikossa ILM-yhtiössä suunnitellen tietokoneohjelmia. Vuonna 2007 Oka nimettiin "cooleimmaksi nörtiksi" "Spike TV Guys' Choice Awards" -palkintotilaisuudessa. Hän näyttelee oikeuslääkäri Max Bergmania sarjassa "Havaiji 5-0".


title: Giuseppe Dordoni

text: Giuseppe (”Pino”) Dordoni (28. kesäkuuta 1926 – 24. lokakuuta 1998) oli italialainen kävelijä. Hän voitti olympiakultaa 50 km kävelyssä vuoden 1952 kesäolympialaisissa Helsingissä ajalla 4.28.07,8. Vuonna 1950 hän voitti 50 km kävelyn Euroopan-mestaruuden.


title: Johann Heinrich Lambert

text: Johann Heinrich Lambert (26. elokuuta 1728, Mülhausen, Elsass, Ranska – 25. syyskuuta 1777, Berliini, Saksa) oli saksalainen matemaatikko, fyysikko, tähtitieteilijä ja filosofi. Hänet tunnetaan mm. piin irrationaalisuuden osoittamisesta (1761) ja Beerin ja Lambertin laista.


title: Christoph Höhne

text: Christoph Höhne (s. 12. tammikuuta 1941) on entinen itäsaksalainen kävelijä. Hän voitti olympiakultaa 50 kilometrin kävelyssä vuoden 1968 kesäolympialaisissa Méxicossa. Hänen olympiavoittonsa oli historiallinen siinä mielessä, että hänen voittomarginaalinsa oli yli 10 minuuttia.


title: Christoph Höhne

text: Höhne sijoittui jo Tokion 1964 olympialaisten 50 kilometrin kävelyssä kuudenneksi. Hän oli osallisena vuoden 1972 kesäolympialaisten Kylmään sotaan liittyneessä tapahtumassa. Kilpailua edeltäneenä iltana Itä-Saksan viranomaiset saivat nimettömän vihjeen, että Höhne aikoi loikata länteen kilpailun aikana. Viranomaiset eivät uskoneet väitöksiä, ja Höhne oli kilpailussa 14:s.


title: Christoph Höhne

text: Höhne voitti 50 kilometrin kävelyn Euroopan-mestaruuden vuosina 1969 ja 1974. Helsingin EM-kilpailuissa 1971 hän saavutti hopeaa hävittyään Neuvostoliiton Veniamin Soldatenkolle noin kaksi minuuttia ja 23 sekuntia. IAAF:n kävelyn maailmancupin hän voitti vuosina 1965, 1967 ja 1970 sekä sijoittui kolmanneksi vuonna 1973.


title: Christoph Höhne

text: Urheilu-uran jälkeen hän opiskeli valokuvausta ja hänestä tuli tunnettu urheilukuvaaja. Saksojen yhdistymisen jälkeen hän on työskennellyt freelance-valokuvaajana sanomalehdille Junge Welt ja Sportecho.


title: Christoph Höhne

text: Christoph Höhnen poika André Höhne on myös kilpakävelijä.


title: Extra (Kauko Röyhkän albumi)

text: Extra on suomalaisen muusikon Kauko Röyhkän kolmas kokoelmalevy. Se julkaistiin vuonna 1988.


title: Extra (Kauko Röyhkän albumi)

text:
Sävellykset ja sanoitukset Kauko Röyhkä, paitsi B2 - säv. Heikki Tikka, Kauko Röyhkä ja Jarmo Heikkinen, sekä B4 - säv. ja san. Kauko Röyhkä ja Maritta Kuula.
Sovitukset Kauko Röyhkä & Narttu.


title: Lauluja rakastamisen vaikeudesta (Kauko Röyhkä)

text: Lauluja rakastamisen vaikeudesta on suomalaisen muusikon Kauko Röyhkän neljäs kokoelmalevy. Se julkaistiin vuonna 1989. Kokoelma sisältää Röyhkän kappaleita vuosilta 1980–1988. Levy kuuluu Megamania-yhtiön julkaisemaan teemalliseen sarjaan kokoelmia eri artisteilta, joilla kaikilla on sama nimi.


title: Joko-tai

text: Joko-tai on suomalaisen muusikon Kauko Röyhkän 10. studioalbumi. Se julkaistiin sekä LP- että CD-formaatissa vuonna 1990.


title: Joko-tai

text: Albumista julkaistiin remasteroitu CD-versio vuonna 2000, joka sisältää myös "Mutta, mutta" -minialbumin.


title: Joko-tai

text:
Sävellykset ja sanoitukset Kauko Röyhkä, paitsi A3-säv. Tommi Viksten.
Sovitukset Kauko Röyhkä & Narttu.